Kannada-LLM-Labs/Wikipedia-Kn huggingface dataset:
ಗೌಡ ದೇಶ

ಗೌಡ ದೇಶಪಶ್ಚಿಮ ಮತ್ತು ವಾಯವ್ಯ ಬಂಗಾಲ ಪ್ರದೇಶಕ್ಕೆ ಹಿಂದೆ ಇದ್ದ ಹೆಸರು. ಈ ಪ್ರದೇಶದ ರಾಜಧಾನಿಯಾಗಿದ್ದ ಗೌಡ ನಗರದಿಂದಾಗಿ ಇದಕ್ಕೆ ಗೌಡದೇಶವೆಂಬ ಹೆಸರು ಬಂದಿರಬಹುದು.

ಶಬ್ದ ವ್ಯುತ್ಪತ್ತಿ
ಗೌಡ ಎಂಬುದು ಗೊನರ್ಧ ಎಂಬುದರ ಅಪಭ್ರಂಶವಿರಬಹುದೆಂಬುದು ಕನ್ನಿಂಗ್‍ಹ್ಯಾಮನ ಅಭಿಪ್ರಾಯ. ಗೌಡ ಎಂಬ ಶಬ್ದ ದೇಶ ಹಾಗೂ ಜನ ವಾಚಕವಾಗಿ ಬಳಕೆಯಲ್ಲಿತ್ತು. ಪಾಣಿನಿ, ಕೌಟಿಲ್ಯ ಮುಂತಾದವರು ಈ ಎರಡೂ ಅರ್ಥಗಳಲ್ಲಿ ಈ ಶಬ್ದವನ್ನು ಬಳಸಿದ್ದಾರೆ.

ಪ್ರದೇಶ ಮತ್ತು ವ್ಯಾಪ್ತಿ
ಶ್ರಾವಸ್ತಿಯ ದಕ್ಷಿಣಕ್ಕೆ 72ಕಿಮೀ ದೂರದಲ್ಲಿರುವ ಇಂದಿನ ಗೋಂಡದ ಸುತ್ತಮುತ್ತಲಿನ ಪ್ರದೇಶವೇ ಗೌಡದೇಶವೆಂದು ಕೂರ್ಮಲಿಂಗ ಪುರಾಣಗಳಿಂದ ತಿಳಿದುಬರುತ್ತದೆ. ಹಿತೋಪದೇಶದ ಪ್ರಕಾರ ಕೌಶಾಂಬಿನಿ ಕೂಡ ಗೌಡ ದೇಶದಲ್ಲಿತ್ತು. ವಂಗದೇಶದಿಂದ ಹಿಡಿದು ಭುವನೇಶದ (ಒರಿಸ್ಸದ ಭುವನೇಶ್ವರ) ವರೆಗಿನ ಪ್ರದೇಶ ಗೌಡದೇಶವೆಂದು ಸ್ಕಾಂದಪುರಾಣದಲ್ಲಿ ವರ್ಣಿತವಾಗಿದೆ. ಬಾಣಭಟ್ಟನ ಹರ್ಷ ಚರಿತೆಯಲ್ಲೂ ಇದರ ಉಲ್ಲೇಖವುಂಟು. ಕಲ್ಹಣನ ರಾಜತರಂಗಿಣಿಯಲ್ಲಿ ಪಂಚಗೌಡ ಎಂಬ ಶಬ್ದ ಬರುತ್ತದೆ. ಬಂಗಾಲ, ಸಾರಸ್ವತ, ಕನ್ಯಾಕುಬ್ಜ, ಗೌಡ, ಉತ್ಕಲ, ಮೈಥಿಲ - ಇವು ದೇಶಗಳಾಗಿದ್ದುವೆಂದು ತಿಳಿದುಬರುತ್ತದೆ. ಗೌಡದೇಶ ಗುಪ್ತಸಾಮ್ರಾಜ್ಯದ ಅಂಗವಾಗಿದ್ದರೂ ಸಮುದ್ರಗುಪ್ತನ ಅಲಹಾಬಾದ್ ಶಾಸನ ಆ ಕುರಿತು ಏನನ್ನೂ ಸ್ಪಷ್ಟವಾಗಿ ಹೇಳಿದಂತಿಲ್ಲ. ಬಹುಶಃ ಗುಪ್ತ ಸಾಮ್ರಾಜ್ಯದ ಪತನಾನಂತರ ಗೌಡದೇಶ ಪ್ರಸಿದ್ಧಿಗೆ ಬಂದಿರಬಹುದು. ಗೌಡದೇಶದ ಉಲ್ಲೇಖ ಪ್ರಥಮತಃ ಬಂದಿರುವುದು ಹರಾಹಾ ಶಿಲಾಶಾಸನದಲ್ಲಿ (554) ಎಂದು ತಿಳಿಯಲಾಗಿದೆ. ಈಗಿನ ಗೊಂಡ್ವಾನದ ಹತ್ತಿರದ ಪ್ರದೇಶಗಳನ್ನೂ ಗೌಡ ದೇಶವೆಂದು ಕರೆಯುತ್ತಿದ್ದರೆಂದು ಚೇದಿರಾಜರ ತಾಮ್ರಪತ್ರದಿಂದ ತಿಳಿದುಬರುತ್ತದೆ.

ಆಳ್ವಿಕೆ

ಗೌಡ ದೇಶವನ್ನು ಆಳಿದ ಅನೇಕ ಸ್ಥಳೀಯ ಅರಸರಲ್ಲಿ ಗೋಪಚಂದ್ರ, ಸಮಯಾಚಾರ ದೇವ-ಇವರು ಪ್ರಸಿದ್ಧರು. ಇವರು ಗೌಡ ದೇಶದ ಶಕ್ತಿಯನ್ನು ವೃದ್ಧಿಸಿದರು. 7ನೆಯ ಶತಮಾನದಲ್ಲಿ ಗೌಡ ರಾಜನಾದ ಶಶಾಂಕನಿಗೂ ಥಾಣೇಶ್ವರದ ಹರ್ಷವರ್ಧನನಿಗೂ ಯುದ್ಧ ನಡೆದಿತ್ತು. ಶಶಾಂಕನ ಮರಣಾನಂತರ ಸುಮಾರು ಒಂದು ಶತಮಾನ ಕಾಲ ಗೌಡದೇಶ ಪರಕೀಯರ ಆಕ್ರಮಣ, ಆಂತರಿಕ ಅಶಾಂತಿಗಳಿಗೆ ಒಳಗಾಗಿತ್ತು. 750ರಲ್ಲಿ ಪಾಲವಂಶದ ಅರಸು ಅಧಿಕಾರಕ್ಕೆ ಬಂದಾಗಿನಿಂದ ಪರಿಸ್ಥಿತಿ ಸುಧಾರಿಸಿತು. ಪಾಲ ಅರಸರು ಗೌಡೇಶ್ವರ ಎಂಬ ಬಿರುದಿನಿಂದ ರಾಜ್ಯವಾಳಿದರು. ಧರ್ಮಪಾಲ (ಸು.752-810) ಮತ್ತು ದೇವನಪಾಲನ ಕಾಲದಲ್ಲಿ (ಸು. 810-49) ಗೌಡದೇಶ ಇಡೀ ಉತ್ತರ ಭಾರತದಲ್ಲೇ ಒಂದು ಪ್ರಬಲ ಶಕ್ತಿಯಾಗಿತ್ತು. ಕಾಲಕ್ರಮದಲ್ಲಿ ಗೌಡದೇಶ ತನ್ನ ಪ್ರಾಮುಖ್ಯತೆಯನ್ನು ಕಳೆದುಕೊಂಡು ಗೌಡ ನಗರದ ರೂಪದಲ್ಲಿ ಮುಂದುವರಿಯಿತು. ಮುಂದೆ ದೆಹಲಿ ಸುಲ್ತಾನರು ಈ ಪ್ರದೇಶವನ್ನಾಕ್ರಮಿಸಿಕೊಂಡರು.

ಭೂಗೋಳ
ಇತಿಹಾಸ
ಗೌಡ ನಗರ

ಗೌಡ ನಗರಪಶ್ಚಿಮ ಬಂಗಾಲದ ಮಾಲ್ಡಾ ಜಿಲ್ಲೆಯಲ್ಲಿದ್ದ ಒಂದು ಪ್ರಾಚೀನ ನಗರ. ಇದನ್ನು ಲಕ್ಷ್ಮಣಾವತಿ, ಲಖ್ನೌತಿ, ನಿರ್ವಿತಿ, ವಿಜಯಪುರ, ಪುಂಡ್ರವರ್ಧನ, ಬರೇಂದ್ರ ಎಂದೂ ಕರೆಯುತ್ತಿದ್ದರು. ಮಾಲ್ದಾದಿಂದ 16 ಕಿಮೀ ದೂರದಲ್ಲಿದ್ದ ಈ ನಗರ ಗಂಗಾ ಮತ್ತು ಮಹಾನಂದಾ ನದಿಗಳ ಸಂಗಮ ಸ್ಥಾನದಲ್ಲಿತ್ತು.

ಇತಿಹಾಸ

ಮೇರುತುಂಗನ ಪ್ರಬಂಧಚಿಂತಾಮಣಿಯ ಪ್ರಕಾರ 730 ರಲ್ಲಿ ಗೌಡ ನಗರ ಗೌಡ ದೇಶದ ರಾಜಧಾನಿಯಾಗಿತ್ತೆಂದು ತಿಳಿದುಬರುತ್ತದೆ. ದೇವಪಾಲ, ಮಹೇಂದ್ರಪಾಲ, ಆದಿಸುರ, ಬಲ್ಲಾಳ ಮೊದಲಾದ ಅರಸರ ಕಾಲದಲ್ಲೂ (11-12ನೆಯ ಶತಮಾನ) ಇದು ರಾಜಧಾನಿಯಾಗಿ ಮುಂದುವರಿಯಿತು. ದಿಯೊಪಾರ ಶಾಸನದಂತೆ ಬಲ್ಲಾಳಸೇನನ ಮಗನಾದ ಲಕ್ಷ್ಮಣಸೇನ ಗೌಡ ನಗರದಲ್ಲಿ ದೇವಾಲಯಗಳನ್ನೂ ಇತರ ಇಮಾರತುಗಳನ್ನೂ ಕಟ್ಟಿಸಿದನೆಂದೂ ನಗರಕ್ಕೆ ತನ್ನ ಹೆಸರನ್ನೆ (ಲಕ್ಷ್ಮಣಾವತಿ, ಲಖ್ನೌತಿ) ಇಟ್ಟಿದ್ದನೆಂದೂ ಗೊತ್ತಾಗುತ್ತದೆ. ಈತ ಸಂಸ್ಕೃತಕ್ಕೆ ವಿಶೇಷ ಪ್ರೋತ್ಸಾಹ ನೀಡಿದ್ದ. ಗೌಡ ನಗರ ಅನೇಕ ಉದ್ದಾಮ ಪಂಡಿತರಿಂದಲೂ ಕವಿಗಳಿಂದಲೂ ಶೋಭಿಸುತ್ತಿತ್ತು. ಗೀತ ಗೋವಿಂದದ ಕವಿ ಜಯದೇವ, ಕಲಾಪ ವ್ಯಾಕರಣದ ವ್ಯಾಖ್ಯಾನಕಾರನೂ ಲಕ್ಷ್ಮಣಸೇನನ ಮಂತ್ರಿಯೂ ಆಗಿದ್ದ ಉಮಾಪತಿಧರ, ಲಕ್ಷ್ಮಣಸೇನನ ಧರ್ಮಗುರುವೂ ಆರ್ಯ ಸಪ್ತಶತಿಯ ಕರ್ತೃವೂ ಆಗಿದ್ದ ಗೋವರ್ಧನಾಚಾರ್ಯ, ಶರಣ, ಪವನಧೂತದ ಕರ್ತೃವೂ ಗೀತಗೋವಿಂದದಲ್ಲಿ ಜಯದೇವನಿಂದ ಕವಿ ಕ್ಷಮಾಪತಿ ಶ್ರುತಿಧರನೆಂಬ ಹೊಗಳಿಕೆಗೆ ಭಾಜನನೂ ಆಗಿದ್ದ ಧೋಯಿ - ಈ ಐವರೂ ಲಕ್ಷ್ಮಣಸೇನನ ಆಸ್ಥಾನದ ಪಂಚರತ್ನರು ಎಂದು ವರ್ಣಿತರಾಗಿದ್ದಾರೆ. ಶಬ್ದಕೋಶಕಾರನೂ ರಾಜನ ಧರ್ಮೋಪದೇಶಕನೂ ಆಗಿದ್ದ ಹಲಾಯುಧ, ಸಾಧೂಕ್ತಿಕರ್ಣಾಮೃತದ ಕರ್ತೃ ಶ್ರೀಧರದಾಸ ಮುಂತಾದ ಇನ್ನೂ ಹಲವು ವಿದ್ವಾಂಸರು ಇಲ್ಲಿ ಇದ್ದರೆಂದು ಹೇಳಲಾಗಿದೆ. ಹೀಗೆ ಗೌಡ ನಗರ ಹಿಂದೂರಾಜರ ಉತ್ಕರ್ಷೆಯ ಕಾಲದಲ್ಲಿ ಒಂದು ಪ್ರಸಿದ್ಧ ಸಂಸ್ಕೃತ ವಿದ್ಯಾಕೇಂದ್ರವಾಗಿದ್ದಿರಬಹುದು. ಈ ನಗರ 12 ಕಿಮೀ ಉದ್ದವೂ 3.2 ಕಿಮೀ ಅಗಲವೂ ಇತ್ತೆಂದೂ ಇದರ ಸುತ್ತಲೂ ಭದ್ರವಾದ ಕೋಟೆಗೋಡೆಗಳಿದ್ದುವೆಂದೂ ತಿಳಿದುಬರುತ್ತದೆ.

ಮುಸ್ಲಿಂ ಆಡಳಿತ
ಗೌಡ ನಗರ 1203 ರಲ್ಲಿ ಮಲಿಕ್ ಇಕ್ತ್ಯಾರುದ್ದೀನ್ ಮಹಮದ್ ಬಖ್ತಿಯಾರನ ವಶವಾಯಿತು. 1220 ರಲ್ಲಿ ಘಿಯಾಸುದ್ದೀನ್ ಇವಾಜ಼್ ಇದನ್ನು ತನ್ನ ರಾಜಧಾನಿಯನ್ನಾಗಿ ಮಾಡಿಕೊಂಡಿದ್ದ. ಷೇರ್ ಶಹ 1538 ರಲ್ಲಿ ಈ ನಗರವನ್ನು ಕೊಳ್ಳೆಹೊಡೆದು ಸುಟ್ಟು ಹಾಕಿದ್ದ. ಹುಮಾಯೂನ್ ಗೌಡ ನಗರವನ್ನು ಪುನರ್ರಚಿಸಿ ಜೀರ್ಣೋದ್ಧಾರ ಮಾಡಿದ್ದ. 1570 ರಲ್ಲಿ ಅಕ್ಬರನ ದಂಡಯಾತ್ರೆಯ ವೇಳೆಯಲ್ಲಿ, ಆತನ ದಳದವರು ಈ ನಗರವನ್ನು ವಶಪಡಿಸಿಕೊಂಡಿದ್ದರು. 1575 ರಲ್ಲಿ ಅಕ್ಬರನ ಸುಬೇದಾರನೊಬ್ಬ ಈ ನಗರದ ಸೌಂದರ್ಯಕ್ಕೆ ಮಾರುಹೋಗಿ ತನ್ನ ರಾಜಧಾನಿಯನ್ನು ಪಾಂಡುವಾದಿಂದ ಗೌಡ ನಗರಕ್ಕೆ ಸ್ಥಳಾಂತರಿಸಿಕೊಂಡ. ಅನಂತರ ಬಂದ ಪಿಡುಗೊಂದರಿಂದಾಗಿ ನಗರದ ಜನಸಂಖ್ಯೆ ಬಹುವಾಗಿ ಇಳಿದುಹೋಯಿತು. ನಗರದ ಪಕ್ಕದಲ್ಲಿ ಹರಿಯುತ್ತಿದ್ದ ಗಂಗಾನದಿಯ ಪಾತ್ರವೂ ಬದಲಾಯಿತು. ಈ ಎಲ್ಲ ಕಾರಣಗಳಿಂದಾಗಿ ಗೌಡ ನಗರ ಪಾಳುಬಿದ್ದಿತು. ಕಾಡು ಬೆಳೆದುಕೊಂಡಿತು. ಪುರಾತತ್ತ್ವಜ್ಞರು ಇಲ್ಲಿಯ ಅವಶೇಷಗಳನ್ನು ಅಭ್ಯಸಿಸಿ ಪ್ರಾಚೀನ ನಗರದ ಇತಿಹಾಸ ವೈಭವಗಳನ್ನು ಅರಿಯಲು ಯತ್ನಿಸಿದ್ದಾರೆ. ಇಲ್ಲಿ ಈಗ ಉತ್ಖನನವನ್ನೂ ನಡೆಸಿದ್ದು ಅರಮನೆಯ ಅವಶೇಷಗಳು ಬೆಳಕಿಗೆ ಬಂದಿವೆ.

ವಾಸ್ತುಶಿಲ್ಪ

ಕಾವ್ಯದಲ್ಲಿ ಗೌಡಶೈಲಿಯೊಂದಿದ್ದಂತೆ, ವಾಸ್ತುಶಿಲ್ಪ ದೃಷ್ಟಿಯಿಂದಲೂ ಈ ನಗರದ್ದು ವಿಶಿಷ್ಟ ಶೈಲಿ. ದಪ್ಪನೆಯ ಕುಳ್ಳು ಕಲ್ಗಂಬಗಳು, ಚೂಪನೆಯ ಕಮಾನು, ಇಟ್ಟಿಗೆಗಳಿಂದ ರಚಿಸಿದ ಗೋಳಾಕಾರದ ಮುಚ್ಚಿಗೆ-ಇವು ಗೌಡ ನಗರದ ವಾಸ್ತುವಿನಲ್ಲಿ ಕಂಡುಬರುವ ಕೆಲವು ವೈಲಕ್ಷಣ್ಯಗಳು. ಅಲ್ಲಿಯ ಖಜೆಕಿ ಮಸೀದಿ, ದರಸ್ ಮಸೀದಿ ಮತ್ತು ದಖಲ್ ದರವಾಜಾ (ನಗರದ್ವಾರ) ಇವನ್ನು ಹುಸೆನ್ ಷಹ ಎಂಬ ಸುಲ್ತಾನ ಕಟ್ಟಿಸಿದ. ಇಲ್ಲಿಯ ನತುನ್ ಮಸೀದಿಯಂಥ ಒಂದೆರಡು ಕಟ್ಟಡಗಳನ್ನು ಬಣ್ಣ ಬಣ್ಣದ ಹೊಳಪಿಟ್ಟಿಗೆಗಳಿಂದ ಕಟ್ಟಿರುವುದು ಒಂದು ವಿಶೇಷ.

ಅವಸಾನ
ಒಟ್ಟಿನಲ್ಲಿ, ಐತಿಹಾಸಿಕವಾಗಿ ಅನೇಕ ಏರಿಳಿತಗಳನ್ನು ಕಂಡುಂಡು ಅನೇಕ ಶತಮಾನಗಳವರೆಗೆ ಪ್ರಾಚೀನ ಬಂಗಾಲದ ರಾಜಧಾನಿಯಾಗಿ ಮೆರೆದ ಗೌಡ ನಗರ ಈಗ ಒಂದು ಹಳ್ಳಿಯಾಗಿದೆ. ಚೈತನ್ಯನ ಕಾಲದಿಂದಲೂ ನಡೆದುಕೊಂಡು ಬಂದ ರಾಮಕೇಳಿ ಎಂಬ ಉತ್ಸವ ಇಲ್ಲಿ ಇಂದಿಗೂ ನಡೆಯುತ್ತದೆ.

ಬಾಹ್ಯ ಸಂಪರ್ಕಗಳು

Gaur at Banglapedia
A travel article on Gour

ಉಲ್ಲೇಖಗಳು

ಇತಿಹಾಸ
ಐತಿಹಾಸಿಕ ಸ್ಥಳಗಳು
ಭಾರತದ ಇತಿಹಾಸ
ಪಶ್ಚಿಮ ಬಂಗಾಳ
ಭಾರತದಲ್ಲಿ ಹುಲಿ



ಭಾರತದಲ್ಲಿ ಹುಲಿಗಳ ಸಂತತಿಯಲ್ಲಿ ಏರಿಕೆ

ವಿಶ್ವದ ಹುಲಿಗಳ ಪೈಕಿ ಶೇ 70 ರಷ್ಟು ಭಾರತದ­ಲ್ಲಿವೆ. ವಿಶೇಷ ಎಂದರೆ ದೇಶದಲ್ಲಿಯೇ ಅತಿ ಹೆಚ್ಚು ಹುಲಿಗಳಿರುವ ರಾಜ್ಯ ಕರ್ನಾಟಕ. 2014ರ ಗಣತಿ ಪ್ರಕಾರ ದೇಶದ­ಲ್ಲಿನ ಹುಲಿಗಳ ಸಂಖ್ಯೆ 2,226. ಈ ಹಿಂದೆ 2010ರಲ್ಲಿ ನಡೆಸಿದ ಗಣತಿ­ಯಲ್ಲಿ 1,706 ಹುಲಿಗಳು ಪತ್ತೆ­ಯಾ­ಗಿ­ದ್ದವು. ಅಂದರೆ ಇದು ಶೇ 30 ರಷ್ಟು  ಹೆಚ್ಚಳ.2014ರಲ್ಲಿ ದೇಶದಾದ್ಯಂತ ನಡೆಸ­ಲಾದ ಗಣತಿ ವರದಿ­­ 20/1/2015 ರಂದು ಬಿಡುಗಡೆಯಾಯಿತು. ವಿಶ್ವದಾದ್ಯಂತ ಹುಲಿಗಳ ಸಂಖ್ಯೆಯಲ್ಲಿ ಇಳಿಕೆಯಾಗುತ್ತಿದೆ.
2006ರಲ್ಲಿ 1,411ರಷ್ಟಿದ್ದ ಹುಲಿಗಳ ಸಂಖ್ಯೆ 2010ರಲ್ಲಿ 1,706ಕ್ಕೆ ಏರಿತ್ತು. 18 ರಾಜ್ಯಗಳ 3.78 ಲಕ್ಷ ಚದರ ಕಿ.ಮೀ.ಗಳಲ್ಲಿ ಹುಲಿ­ಗಣತಿ ನಡೆಸ­ಲಾಯಿತು. ಒಟ್ಟು 1,540 ಹುಲಿಗಳ ವಿಶೇಷ ಚಿತ್ರ­ಗಳನ್ನು ತೆಗೆಯಲಾಯಿತು. ಭಾರತದ ಶೇ 80 ರಷ್ಟು ಹುಲಿಗಳ ಚಿತ್ರಗ­ಳನ್ನು ತೆಗೆಯ­ಲಾಯಿತು. ಇದಕ್ಕಾಗಿ 9,735 ಕ್ಯಾಮೆರಾ­ಗಳನ್ನು ಬಳಸಲಾಯಿತು. ವಿಶ್ವದ ಯಾವುದೇ ದೇಶದಲ್ಲಿ ಇಷ್ಟೊಂದು ಸಂಖ್ಯೆಯ ಚಿತ್ರಗಳನ್ನು ಸೆರೆ­ಹಿಡಿಯಲಾಗಿಲ್ಲ.

ಏರಿಕೆ ಕಾರಣ
ಬೇಟೆ ನಿಯಂತ್ರಣ, ಮಾನವ –ಪ್ರಾಣಿ ಸಂಘರ್ಷ ಕಡಿಮೆ­ಯಾಗಿ­ರುವು­ದರಿಂದ ಹುಲಿಗಳ ಸಂಖ್ಯೆಯಲ್ಲಿ ಏರಿಕೆ­ಯಾಗಿದೆ ಎಂದು -ಕೇಂದ್ರ ಸಚಿವ ಪ್ರಕಾಶ್‌ ಜಾವಡೇಕರ್‌ ಹೇಳಿದರು.

ಪಶ್ಚಿಮ ಘಟ್ಟ ವಿಶ್ವದ  ಹುಲಿ ಕೇಂದ್ರ
ಜೀವ ವೈವಿಧ್ಯ ಸಮೃದ್ಧ ಪಶ್ಚಿಮ ಘಟ್ಟ ವಿಶ್ವದಲ್ಲೇ ಅತಿ ಹೆಚ್ಚು ಹುಲಿಗಳನ್ನು ಹೊಂದಿದೆ. ಪಶ್ಚಿಮ ಘಟ್ಟಗಳಲ್ಲಿನ ಹುಲಿಗಳ ಸಂಖ್ಯೆಯಲ್ಲಿ ಗಣನೀಯ ಏರಿಕೆಯಾಗಿದೆ ಎಂಬುದನ್ನು ಈ ಗಣತಿ ದೃಢಪಡಿಸಿದೆ.

ಮುದುಮಲೈ, ಬಂಡೀಪುರ, ನಾಗರಹೊಳೆ, ವಯನಾಡು, ಗೋವಾ ಸೇರಿ ಪಶ್ಚಿಮ ಘಟ್ಟದ ಪ್ರದೇಶದಲ್ಲಿ ವಿಶ್ವದಲ್ಲೇ ಅತ್ಯಧಿಕ ಹುಲಿಗಳು ಪತ್ತೆಯಾಗಿವೆ. 2014 ರ ಗಣತಿ ಪ್ರಕಾರ ಇಲ್ಲಿ 776 ಹುಲಿಗಳಿವೆ. ಇದರಲ್ಲಿ ಕರ್ನಾಟಕ ಭಾಗದಲ್ಲಿ 406, ಕೇರಳದಲ್ಲಿ 136 ಮತ್ತು ತಮಿಳುನಾಡಿನಲ್ಲಿ 229 ಹುಲಿಗಳಿವೆ. ಕಳೆದ ಬಾರಿಯ ಗಣತಿಯಲ್ಲಿ ಗೋವಾದಲ್ಲಿ ಒಂದೂ ಹುಲಿ ಸಿಕ್ಕಿರಲಿಲ್ಲ. ಈ ಬಾರಿ 5 ಪತ್ತೆಯಾಗಿವೆ.

ಭಾರತದಲ್ಲಿ ಹುಲಿಗಣತಿ ವಿವರ

ಭಾರತದ ಹುಲಿಗಳು

ನೋಡಿ:
ಹುಲಿ
ಬಿಳಿ ಹುಲಿ

ಹೊರ ಸಂಪರ್ಕ
ಹುಲಿ ಸಂರಕ್ಷಣೆ:ಕೆಲವು ಫೋಟೊಗಳು.

ಉಲ್ಲೇಖ
೧).21/1/2015/prajavani
ಪ್ರಾಣಿಶಾಸ್ತ್ರ
ಕಾಡು ಪ್ರಾಣಿಗಳು
ಬೆಕ್ಕುಗಳು
ಮಾರ್ಜಾಲಗಳು
ಸಸ್ತನಿಗಳು
ಕೆ.ಸಿ.ಎನ್.ಗೌಡ

ಕೆ.ಸಿ.ಎನ್.ಗೌಡ 1928-2012. ಕನ್ನಡ ಚಲನಚಿತ್ರ ನಿರ್ಮಾಣ, ಹಂಚಿಕೆ ಮತ್ತು ಪ್ರದರ್ಶನ ವಲಯದಲ್ಲಿ ದೊಡ್ಡ ಹೆಸರು ಮಾಡಿರುವ ಕೆ.ಸಿ.ಎನ್. ಸಂಸ್ಥೆಯ ನಿರ್ಮಾತೃ.

ಬಾಲ್ಯ ಮತ್ತು ಜೀವನ
ದೊಡ್ಡಬಳ್ಳಾಪುರದ ಸಮೀಪದ ಕೊನೇನಹಳ್ಳಿ ಹಳ್ಳಿಯ ರೈತ ಕುಟುಂಬದಲ್ಲಿ ಕೆ.ಸಿ. ನಂಜುಂಡೇಗೌಡರು 1926ರ ಜನವರಿ 6 ರಂದು ಜನಿಸಿದರು. ತಂದೆ ಕೆ.ಚವಡಯ್ಯ, ತಾಯಿ ಮುದ್ದಮ್ಮ. ಹಿರಿಯರ ಕಾಲದಿಂದಲೂ ಇವರದು ರೇಷ್ಮೆ ಉದ್ಯಮ. ಇವರ ರೇಷ್ಮೆ ಜವಳಿಗೆ ಭಾರಿ ಬೇಡಿಕೆ. ವ್ಯಾಪಾರವೂ ಅಷ್ಟೇ ಭಾರಿ. ಈ ಉದ್ಯಮದ ಜೊತೆಗೆ ಬಣ್ಣದ ಲೋಕದ ವ್ಯಾಪಾರಕ್ಕೂ ಇಳಿದರು.

ಚಿತ್ರೋದ್ಯಮಿ
ದೊಡ್ಡಬಳ್ಳಾಪುರದಲ್ಲಿ ಸೌಂದರ್ಯಮಹಲ್, ಬೆಂಗಳೂರಿನಲ್ಲಿ ನವರಂಗ್, ಊರ್ವಶಿ ಚಿತ್ರ ಮಂದಿರಗಳನ್ನು ನಿರ್ಮಿಸಿ ಪ್ರದರ್ಶಕರಾದರು. ಕೆ.ಸಿ.ಎನ್.ಸಂಸ್ಥೆ ಸ್ಥಾಪಿಸಿ, ಚಲನಚಿತ್ರ ವಿತರಕರಾಗಿ ಕನ್ನಡ ಚಿತ್ರೋದ್ಯಮದ ಬೆಳೆವಣಿಗೆಗೆ ನೆರವಾದರು. ರಾಜಕಮಲ್ ಆಟ್ರ್ಸ್‌ ಸಂಸ್ಥೆ ಆರಂಭಿಸಿ ದೊಡ್ಡ ಮಟ್ಟದಲ್ಲಿ ಚಿತ್ರನಿರ್ಮಾಪಕರೂ ಆದರು. ಜೊತೆಗೆ ತಮ್ಮ ಇಬ್ಬರು ಪುತ್ರರನ್ನು-ಕೆ.ಸಿ.ಎನ್. ಚಂದ್ರಶೇಖರ್ ಮತ್ತು ಕೆ.ಸಿ.ಎನ್.ಮೋಹನ್-ಇವರನ್ನು ಚಿತ್ರೋದ್ಯಮದಲ್ಲಿ ತೊಡಗಿಸಿದರು. ಕೆ.ಸಿ.ಎನ್.ಚಂದ್ರಶೇಖರ್ ಕರ್ನಾಟಕ ಚಲನಚಿತ್ರ ವಾಣಿಜ್ಯಮಂಡಳಿ ಹಾಗೂ ದಕ್ಷಿಣ ಭಾರತ ಚಲನಚಿತ್ರ ವಾಣಿಜ್ಯ ಮಂಡಳಿಗಳ ಅಧ್ಯಕ್ಷರಾಗಿ ಉದ್ಯಮದ ಬೆಳೆವಣಿಗೆಗೆ ನೆರವಾಗಿದ್ದಾರೆ. ಇವರೀರ್ವರು ಶ್ರೇಷ್ಠ ನಿರ್ಮಾಪಕರು ಹಾಗೂ ವಿತರಕರೆಂದೂ ಹೆಸರು ಪಡೆದಿದ್ದಾರೆ.

ನಿರ್ಮಾಪಕ
ಕೆ.ಸಿ.ಎನ್.ಗೌಡರು, ಸಾರ್ವಕಾಲಿಕ ದಾಖಲೆ ನಿರ್ಮಿಸಿದ ಬಂಗಾರದ ಮನುಷ್ಯ ಚಿತ್ರದ ನಿರ್ಮಾಪಕರಿಗೆ ನೆರವು ನೀಡಿ, ಆ ಚಿತ್ರದ ವಿತರಣೆಯನ್ನೂ ಮಾಡಿದರು. ಹುಲಿಯ ಹಾಲಿನ ಮೇವು, ಬಬ್ರುವಾಹನದಂತಹ ಅದ್ದೂರಿಯ ಜನಪ್ರಿಯ ಚಿತ್ರಗಳನ್ನು ನಿರ್ಮಿಸಿದರಲ್ಲದೆ, ಉತ್ತಮ ಅಭಿರುಚಿಯ ಯಶಸ್ವಿ ಚಿತ್ರಗಳಾದ ಶರಪಂಜರ, ಭಲೇಜೋಡಿ ಮುಂತಾದ ನೂರಕ್ಕೂ ಹೆಚ್ಚು  ಚಿತ್ರಗಳ ಹಂಚಿಕೆದಾರರು. ಕಸ್ತೂರಿ ನಿವಾಸ, ತಾಯಿ ದೇವರು, ಬಭ್ರುವಾಹನ, ದಾರಿ ತಪ್ಪಿದಮಗ, ದೂರದ ಬೆಟ್ಟ, ಹುಲಿಯ ಹಾಲಿನಮೇವು, ಸನಾದಿ ಅಪ್ಪಣ್ಣ, ಭಕ್ತ ಸಿರಿಯಾಳ, ರಂಗನಾಯಕಿ ಮೊದಲಾದ ಚಿತ್ರಗಳನ್ನು ತೆರೆಗಿತ್ತರು. ಹುಣಸೂರು ಕೃಷ್ಣಮೂರ್ತಿ, ಪುಟ್ಟಣ್ಣ ಕಣಗಾಲ್, ಸಿದ್ದಲಿಂಗಯ್ಯ, ವಿಜಯಾರೆಡ್ಡಿ ಮೊದಲಾದ ಪ್ರತಿಭಾವಂತ ನಿರ್ದೇಶಕರಿಗೆ ಪ್ರೋತ್ಸಾಹಿಸಿ, ಉತ್ತಮ ಚಿತ್ರಗಳ ನಿರ್ಮಾಣಕ್ಕೆ ನೀರೆರೆದರು.   
ಚಲನಚಿತ್ರ ವಹಿವಾಟು ಕೇಂದ್ರವಾದ ಗಾಂಧಿನಗರದಲ್ಲಿ ಕೆ.ಸಿ.ಎನ್.ಸಂಸ್ಥೆ ಒಂದು ಪ್ರತಿಷ್ಠಿತ ಸಂಸ್ಥೆಯಾಗಿ ಹಲವು ದಶಕಗಳ ಕಾಲ ಮೆರೆಯಿತು. ನವರಂಗ್ ಚಿತ್ರಮಂದಿರ ಕನ್ನಡ ಚಿತ್ರಗಳಿಗೇ ಮೀಸಲಾಗಿರುವುದು ಗಮನಾರ್ಹ.

ಪ್ರಶಸ್ತಿಗಳು
 ಕರ್ನಾಟಕ ರಾಜ್ಯಸರ್ಕಾರ ಚಿತ್ರೋದ್ಯಮಕ್ಕೆ ಕೆ.ಸಿ.ಎನ್.ಗೌಡರ ವಿಶಿಷ್ಟ ಸೇವೆಗಾಗಿ 2002-2003ನೆಯ ಸಾಲಿನ ರಾಜಕುಮಾರ್ ಪ್ರಶಸ್ತಿಯನ್ನಿತ್ತು ಗೌರವಿಸಿದೆ.
 ದಾದಾ ಸಾಹೇಬ್ ಫಾಲ್ಕೆ ಪ್ರಶಸ್ತಿ </ref>

ನಿಧನ
ಇವರು 2012ರ ಅಕ್ಟೋಬರ್ 4 ರಂದು ನಿಧನರಾದರು.

ಬಾಹ್ಯ ಸಂಪರ್ಕಗಳು
 BALIDRE RAJKUMAR ANTHE BAALI – KCN GOWDA
 Kasturi Nivasa 1971 - Bangalore-based financier K. C. N. Gowda, agreed to finance Rs. 3.5 lakh for the project. 
 KCN Gowda - Film producer and Distributor
Thats Kannada 
NRI Links 
Deccan Herald
The Hindu newspaper. Article "Film fans association honours artistes, technicians"
deccanherald.com Deccan Herald
 Kasturi Nivasa colour version to hit silver screen
 TRIBUTE TO DR RAJ IN KCN GOWD STYLE – 4 RAJ FILMS IN 3D SYSTEM!
 ‘Satya Harishchandra’ CDs to be screened in schools soon

ಉಲ್ಲೇಖಗಳು

ಕನ್ನಡ ಚಿತ್ರರಂಗದ ನಿರ್ಮಾಪಕರು
ದಾದಾಸಾಹೇಬ್ ಫಾಲ್ಕೆ ಪ್ರಶಸ್ತಿ ಪುರಸ್ಕೃತರು
ದೊಡ್ಡಬಳ್ಳಾಪುರದ ಸಾಧಕರು
ವಿಚಾಟ್

ವಿಚಾಟ್ ಅಕ್ಟೋಬರ್ ೨೦೧೦ ರಲ್ಲಿ ಟೆನ್ಸೆಂಟ್ನ ಗುವಾಂಗ್ಝೌ ರಿಸರ್ಚ್ ಮತ್ತು ಪ್ರಾಜೆಕ್ಟ್ ಕೇಂದ್ರದಲ್ಲಿ ಒಂದು ಯೋಜನೆಯಾಗಿ ಆರಂಭಿಸಿದರು.ಅಪ್ಲಿಕೇಶನ್ ಮೂಲ ಹೆಸರು"ವಿಕ್ಸಿನ್" ಲಿ ಜಾಂಗ್ .

ಮೇ ೨೦೧೧ ರಲ್ಲಿ ವಿಚಾಟ್ ೪-೫ ದಶಲಕ್ಷ ಬಳಕೆದಾರರು ಮತ್ತು ೨೦೧೧ ರ ಅಂತ್ಯದಲ್ಲಿ ಇದು ೫೦ ದಶಲಕ್ಷ ಬಳಕೆದಾರರನ್ನು ಹೊಂದಿತ್ತು. ಮಾರ್ಚ್ ೨೦೧೨ ಮೂಲಕ  ೨೦೦ ದಶಲಕ್ಷ ಬಳಕೆದಾರರು ಆದರು.

ಎಪ್ರಿಲ್ ೨೦೧೨ಲ್ಲಿ ವೆಕ್ಸಿನ್ ಅಂತರಾಷ್ಟ್ರೀಯ ಮಾರುಕಟ್ಟೆಗೆ ವಿಚಾಟ್  ಬ್ರಾಂಡ್ ಬಂದಿತು.

ಸೆಪ್ಟೆಂಬರ್ ೨೦೧೨ ರಲ್ಲಿ ವಿಚಾಟ್ ಟೆನ್ಸೆಂಟ್ನ ಸಿಇಒ ಮಾ ಹುವೆತೊಂಗ್ ಪ್ರಕಾರ ಹೆಚ್ಚು 200 ಮಿಲಿಯನ್ ಬಳಕೆದಾರರು,ಜನವರಿ ೨೦೧೩ಗೆ ಇದು ೩೦೦ ಮಿಲಿಯನ್ ಹೊಂದಿತ್ತು. 

ಏಪ್ರಿಲ್ ೨೦೧೩ ರಲ್ಲಿ ಆನ್ಲೈನ್ ವದಂತಿಗಳು ವಿಚಾಟ್ ಅಪ್ಲಿಕೇಶನ್ ಒಂದು ಶುಲ್ಕ ಎಂದು ಊಹಿಸಿದ್ದರು. ಸಮೀಕ್ಷೆಯೊಂದು ಬಳಕೆದಾರರ ೯೦% ಬಲವಾಗಿ ಈ ನಡೆಯನ್ನು ವಿರೋಧಿಸಿದ್ದನ್ನು ತೋರಿಸಿದರು.ವಿಚಾಟ್ನಲ್ಲಿ ಡೌನ್ಲೋಡ್ ಉಚಿತವಾಗಿದೆ.

ಮೇ ೨೦೧೩ ಇದು  ವಿಚಾಟ್ ಒಂದು ಉತ್ಪನ್ನ ಧೃಡೀಕೃತ ಎಂದು ಬಹಿರಂಗವಾಯಿತು. ಬ್ರಾಂಡ್ ಪ್ರಚಾರಕ್ಕಾಗಿ  ಅಂಬಾಸಡರ್ ಆಗಿ ಬಾಲಿವುಡ್ ನಟರು ವರುಣ್ ಧವನ್ ಮತ್ತು ಪರಿನೀತ ಚೋಪ್ರಾ ಭಾರತದಲ್ಲಿ ನೇಮಕ ವಾದರು.

ಜುಲೈ ೨೦೧೩ ರಲ್ಲಿ ಟೆನ್ಸೆಂಟ್ನ ವಿಚಾಟ್ ಚೀನಾ ಹೊರಗೆ ೭೦ ದಶಲಕ್ಷ ಬಳಕೆದಾರರನ್ನು ಹೊಂದಿದೆ ಘೋಷಿಸಿತು ಮತ್ತು ಲಿಯೋನೆಲ್ ಮೆಸ್ಸಿ ವಿಚಾಟ್ ಇತ್ತೀಚಿನ ಉತ್ಪನ್ನ ರಾಯಭಾರಿಯಾದರು.

೨೦೧೩ ಆಗಸ್ಟ್ ೫ರಂದು  ೫.೦ ಪಾವತಿ ಕೇಂದ್ರ ಆಟಗಳು ಸೆಂಟರ್ ಮತ್ತು ಸ್ಟಿಕರ್ ಅಂಗಡಿ ಸೇರಿದಂತೆ ಹೊಸ ವೈಶಿಷ್ಟ್ಯಗಳನ್ನು ಮತ್ತು ಕಾರ್ಯಗಳನ್ನು ಆರಂಭಿಸಲಾಯಿತು.

ಸೆಪ್ಟೆಂಬರ್ ೨೦೧೪ ತಾರೀಕು ೩೦ರಂದು ೬.೦ ಹೊಸ ವೈಶಿಷ್ಟ್ಯಗಳನ್ನು ಮತ್ತು ಕಾರ್ಯಗಳನ್ನು ಸೈಟ್ ಕ್ಯಾಪ್ಚರ್ ಮತ್ತು ಪಾಲನ್ನು ಸೇರಿವೆ.  ವಿಚಾಟ್ ಪ್ರಕಾರ ಒಟ್ಟು ಬಳಕೆದಾರರು ೬೦೦ ಮಿಲಿಯನ್ ಬಳಕೆದಾರರಿದ್ದರು.

ಮಾಹಿತಿ ತಂತ್ರಜ್ಞಾನ
ಗೌತಮ ಮಹರ್ಷಿ

ಗೌತಮ ಮಹರ್ಷಿಸಪ್ತರ್ಷಿಗಳಲ್ಲಿ ಒಬ್ಬ. ದೀರ್ಘತಮ ಮತ್ತು ಪ್ರದ್ವೇಷಿಣಿಯರ ಮಗ. ಈತನ ತಂದೆ ಆಂಗಿರಸ ಕುಲದವನಿದ್ದು ಬೃಹಸ್ಪತಿಯ ಶಾಪದ ಮೂಲಕ ಹುಟ್ಟುಕುರುಡನಾಗಿದ್ದ. ಎಷ್ಟೋ ಕಡೆಗಳಲ್ಲಿ ದೀರ್ಘತಮ ತಾನೇ ಗೌತಮ ಎಂದು ಹೇಳಿಕೊಂಡಿದ್ದಾನೆ. ಗೌತಮನಿಗೆ ಔಶೀನರೀ ಎಂಬ ಶೂದ್ರ ಸ್ತ್ರೀಯಲ್ಲಿ ಕಕ್ಷೀವಾನ ಮುಂತಾದ ಮಕ್ಕಳು ಹುಟ್ಟಿದರು. ಸನತ್ಕುಮಾರ ಈತನಿಗೆ ಬ್ರಹ್ಮವಿದ್ಯೆ ಹೇಳಿಕೊಟ್ಟ ಗುರು. ಗೌತಮನಿಗೆ ಹಂಸ ಮತ್ತು ಪರಮಹಂಸ ಧ್ಯಾನವನ್ನು ಹೇಗೆ ಮಾಡಬೇಕೆಂದು ಗುರು ಹೇಳಿಕೊಟ್ಟ. ಗೌತಮನನ್ನು ಬ್ರಹ್ಮರ್ಷಿ ಎಂದು ಕರೆಯಲಾಗಿದೆ. ಬ್ರಹ್ಮದೇವನ ಮಾನಸಕನ್ಯೆ ಅಹಲ್ಯೆ ಈತನ ಹೆಂಡತಿ. ಗೌತಮೀ ಎಂಬುದು ಈಕೆಯ ಒಂದು ಹೆಸರು. ಶತಾನಂದ ಈಕೆಯ ಮಗ. ಈಕೆಯ ಹೆಸರಿನಿಂದಲೇ ಗೋದಾವರಿ ನದಿಗೆ ಗೌತಮೀ ಎಂಬ ಹೆಸರು ಬಂದಿದೆ. ವೃಷಾದರ್ಭಿ ಎಂಬ ರಾಜ ತನ್ನ ರಾಜ್ಯದಲ್ಲಿ ಅನ್ನ ಕ್ಷಾಮ ಒದಗಿದ್ದರಿಂದ ಋಷಿಗಳಿಗೆ ದಾನ ಕೊಡಲು ನಿಶ್ಚಯಿಸಿದಾಗ ಆ ದಾನವನ್ನು ನಿರಾಕರಿಸಿದ ಏಳು ಋಷಿಗಳಲ್ಲಿ ಗೌತಮನೂ ಒಬ್ಬ. ತನ್ನ ಶಿಷ್ಯ ಉದಂಕನಿಗೇ ಮಗಳನ್ನು ಕೊಟ್ಟು ಲಗ್ನ ಮಾಡಿದನೆನ್ನಲಾಗಿದೆ.

ಗೌತಮನ ಆಶ್ರಮ ಪಾರಿಯಾತ್ರ (ವಿಂಧ್ಯ) ಪರ್ವತದ ಹತ್ತಿರ ಇತ್ತೆಂದು ಹೇಳಲಾಗಿದೆ. ಅಲ್ಲಿ ಈತ ಅರುವತ್ತು ಸಾವಿರ ವರ್ಷಗಳವರೆಗೆ ತಪಸ್ಸು ಮಾಡಿದನೆಂದು ಪ್ರತೀತಿ. ಆಗ ಅಲ್ಲಿ ಪ್ರತ್ಯಕ್ಷನಾದ ಯಮನನ್ನು ಪಿತೃಋಣದಿಂದ ಮುಕ್ತನಾಗುವ ಬಗೆಯನ್ನು ವಿವರಿಸುವಂತೆ ಈತ ಕೇಳಿಕೊಂಡ. ಸತ್ಯ, ಧರ್ಮ, ತಪಸ್ಸು ಮತ್ತು ಶುಚಿತ್ವಗಳನ್ನವಲಂಬಿಸಿ ತಂದೆತಾಯಿಗಳ ಸೇವೆ ಮಾಡಿದರೆ ಪವಿತ್ರಲೋಕ ಪ್ರಾಪ್ತಿಯಾಗುತ್ತದೆಂದು ಯಮ ಈತನಿಗೆ ಉತ್ತರವಿತ್ತ. ಹನ್ನೆರಡು ವರ್ಷದ ಬರಗಾಲ ಪ್ರಾಪ್ತವಾದರೂ ಗೌತಮ ಅಲ್ಲಿನ ಋಷಿಗಳಿಗೆ ಊಟವನ್ನು ಒದಗಿಸಿ ಬದುಕಿಸಿದ.

ಗೌತಮನೆಂಬ ಇನ್ನೊಬ್ಬ ಋಷಿ ಆಂಗಿರಸ ಕುಲದಲ್ಲಿನ ಋಷಿಯೂ ಪ್ರವರವೂ ಆಗಿದ್ದಾನೆ. ವೈವಸ್ವತ ಮನ್ವಂತರದಲ್ಲಿ ಈತ 20ನೆಯ ಪರ್ಯಾಯದ ವ್ಯಾಸ.

ಶಾಕ್ಯರಿಗೆ ಪೂಜ್ಯನಾದ ಬುದ್ಧದೇವನಿಗೂ ಗೌತಮನೆಂಬ ಹೆಸರಿದೆ.

ಹಿಂದೂ ಋಷಿಗಳು
ಹಿಂದೂ ಧರ್ಮ
ಮಣಿಮಾಲಿನಿ ವಿ ಕೆ

ಡಾ.ಮಣಿಮಾಲಿನಿ. ವಿ.ಕೆ ಇವರು ದಕ್ಷಿಣ ಕನ್ನಡದ ಒಂದು ಹಳ್ಳಿಯಲ್ಲಿ ಜನಿಸಿ, ಮುಂಬಯಿ ವಿಶ್ವವಿದ್ಯಾನಿಲಯದ ಅಂಗ ಸಂಸ್ಥೆಯಲ್ಲಿ ಗ್ರಂಥ ಪಾಲಕಿಯಾಗಿದ್ದುಕೊಂಡು ಮುಂಬಯಿ ವಿಶ್ವವಿದ್ಯಾನಿಲಯದಿಂದ 'ಕನ್ನಡ ಸಾಹಿತ್ಯದಲ್ಲಿ ದ್ರೌಪದಿ: ಒಂದು ತೌಲನಿಕ ಅಧ್ಯಾಯನ' ಎಂಬ ಮಹಾಪ್ರಬಂಧಕ್ಕಾಗಿ ಕನ್ನಡದಲ್ಲಿ ಡಾಕ್ಟರೇಟ್ ಪದವಿಯನ್ನು ಪಡೆದು, ತಮ್ಮ ವೃತ್ತಿ ಜೀವನವನ್ನು ಮುಂಬಯಿ ಮಹಾನಗರದಲ್ಲಿ ಕಳೆದವರು. ಸೂಕ್ಷ್ಮ ಸಂವೇದನೆಯ, ವೈಚಾರಿಕ ವಿಮಾರ್ಶಾತ್ಮಕ ಚಿಂತನೆಯ ಅವರ ಬರಹಗಳು ನಾಡಿನ, ಹೊರನಾಡಿನ ಅನೇಕ ನಿಯತ್ತಕಾಲಿಕೆಗಳಲ್ಲಿ, ಸಂಚಿಕೆಗಳಲ್ಲಿ ಪ್ರಕಟಗೊಂಡಿದೆ. 'ದ್ರೌಪದಿ ಸಮೀಕ್ಷೆ' ಎಂಬ ಪ್ರೌಢ ವಿಮಾರ್ಶಾತ್ಮಕ ಕೃತಿ, 'ಪ್ರಲೋಭನೆ' ಎಂಬ ರಾಮಾಯಣ ಅಂತರ್ಗತ ವಿಮಾರ್ಶಾ ಕೃತಿಗಳನ್ನು ಪ್ರಕಟಿಸಿರುವ ಇವರ 'ಬಾಜಿರ ಕಂಬದ ಒಳ ಸುತ್ತು' ಕಥಾ ಸಂಕಲನ ಮರಣೋತ್ತರವಾಗಿ ಪ್ರಕಟಗೊಂಡಿದೆ.ದೇವಾಂಗನಾ ಶಾಸ್ತ್ರಿ ಪ್ರಶಸ್ತಿ, ಯುಗ್ರಾಣ ಪ್ರಶಸ್ತಿಗಳನ್ನು ಪಡೆದಿರುವ ಮಾಲಿನಿಯವರು ನಮ್ಮ ನಡುವಿದ್ದ ಸೂಕ್ಷ್ಮ ಸಂವೇದನೆಯ ವಿಮರ್ಶಕಿಯಾಗಿ ಗುರುತಿಸಿಕೊಂಡಿದ್ದರು.

ಲೇಖಕಿಯರು
ಮುಂಬಯಿನ ಲೇಖಕರು
ಸೌರಭ್ ಕಾಲಿಯಾ

ಸೌರಭ್ ಕಾಲಿಯಾ(1976 – 1999) ಕಾರ್ಗಿಲ್ ಯುದ್ಧ ವೀರ. ಭಾರತದ ಸೇನೆಗಾಗಿ ಕಾರ್ಗಿಲ್ ಯುದ್ಧದಲ್ಲಿ ತನ್ನ ಪ್ರಾಣವನ್ನು ಒತ್ತೆಯಿಟ್ಟು ಹೋರಾಡಿದ್ದಾರೆ. ಇವರು ಮತ್ತು ಇವರೊಟ್ಟಿಗೆ ಐದು ಒಡನಾಡಿ ಸೈನಿಕರನ್ನು ಪಾಕಿಸ್ತಾನದವರು ಬಂಧಿಸಿದ್ದರು.

ಇವರು ೨೯ ಜೂನ್ ೧೯೭೬ರಂದು ಅಮೃತಸರದಲ್ಲಿ ವಿಜಯಾ ಮತ್ತು ಡಾ.ಎನ್.ಕೆ ಕಾಲಿಯಾ ಅವರಿಗೆ ಜನಿಸಿದರು.ಇವರ ವಿಧ್ಯಾಭ್ಯಾಸವನ್ನು ಡಿ.ಎ.ವಿ ಪಬ್ಲಿಕ್ ಶಾಲೆ ಪಾಲಂಪುರದಲ್ಲಿ ಮಾಡಿದರು. ಇವರು ಬಿಎಸ್ಸಿ ಪದವಿಯನ್ನು ಪಾಲಂಪುರದಲ್ಲಿ ಬಿಎಸ್ಸಿ ಮೆಡಿಕಲ್‍ನಲ್ಲಿ ಪಡೆದುಕೊಂಡರು. ಅವರು ೧೯೯೭ರಲ್ಲಿ ಪದವೀಧರರಾದರು. ೧೯೯೭ರಲ್ಲಿ ಡೆಹ್ರಾಡೂನ್‍ನ ಮಿಲಿಟರಿ ಅಕಾಡೆಮಿಗೆ ಸೇರಿದರು.

ಬಾಹ್ಯ ಸಂಪರ್ಕಗಳು
 Letter from Rajeev Chandrasekhar, Member of Parliament to the External Affairs Minister S.M. Krishna, December 2011 – 
 Response from the External Affairs Minister S.M. Krishna to Rajeev Chandrasekhar, September 2012 – 

ಭಾರತೀಯ ಸೈನ್ಯ
ಯೋಧರು
ಭೂ ನಗ್ನೀಕರಣ

ಭೂ ನಗ್ನೀಕರಣ ಕಾರಣಗಳು: ವಿವಿಧ ರೀತಿಯ ಪ್ರಾಕೃ‍ತಿಕ ಶಕ್ತಿಗಳು ಭೂಮಿಯ ಮೇಲ್ಬಾಗವನ್ನು ಸವೆಸುವ ಕಾರ್ಯ ಭೂ ನಗೀಕರಣ ಎನ್ನುವರು.ನಗ್ನೀಕರಣ ಎನ್ನುವರು. ನಗ್ನೀಕರಣದ ಕಾರಣ ಕರ್ತೃಗಳೆಂದರೆ;ನದಿ,ಹಿಮನದಿ,ಅಂತರ್ಜಲ,ಮಾರುತ ಹಾಗೂ ಸಮುದ್ರದ ಅಲೆಗಳು. ಇವು ಸವೆತ,ಸಾಗಾಣಿಕೆ ಮತ್ತು ಸಂಚಯನ ಎಂಬ ಮೂರು ಕಾರ್ಯಗಳನ್ನು ನಡೆಸಿ ಭೂಮಿಯ ಮೇ‍ಲ್ಬಾಗದಲ್ಲಿ ವಿಶಿಷ್ಟವಾದ ಭೂಸ್ವರೂಪಗಳನ್ನು ನಿರ್ಮಿಸುತ್ತವೆ.

ನದಿ:ಉಗಮದಿಂದ ಸಮುದ್ರದವರೆಗೆ ತನ್ನ ಕಣೀವೆಯಲ್ಲಿ ಹರಿಯುವ ಶುದ್ಧನೀರಿನ ಜಲಧಾರೆಯೇ ನದಿ. ಹರಿಯುವ ನದಿಯ ನೀರು ಭೂಮೇಲೆ ವಿಸ್ತಾರವಾದ ಭಾಗದಲ್ದಿ ನಗ್ನಿಕರಣ ಕಾರ್ಯವನ್ನು ನಿರ್ವಹಿಸುವ ಮುಖ‍್ಯ ಕರ್ತೃ. ನದಿಗಳು ಸಾಮಾನ್ಯವಾಗಿ ಚಿಲುಮೆ, ಹಿಮನದಿ ಅಥವಾ ಮಳೆನೀರಿನ ಮೂಲದಿಂದ ಉಗಮವಾಗುತ್ತದೆ. ನದಿ ಹರಿಯುವ ಮಾರ್ಗವೇ 'ನದಿಯ ಪಾತ್ರ'. ನದಿಯು ಆರಂಭಗೊಳ್ಳುವ ಸ‍್ಥಾನವನ್ನು 'ನದಿಯಮೂಲ' ಎಂದೂ,ನದಿ ಅಂತ್ಯಗೊಂಡು ಸಮುದ್ರ ಸೇರುವ ಭಾಗವನ್ನು 'ನದಿಮಖ' ಎಂದೂ ಕರೆಯುವರು. ಒಂದು ಸಣ‍್ಣ ನದಿಯು ತನ್ನ ಕಣಿವೆಯಲ್ಲಿ ಮತ್ತೊಂದು ಪ್ರಧಾನ ನದಿಯನ್ನು ಸೇರಿದಲ್ಲಿ ಅದನ್ನು 'ಉಪನದಿ' ಎಂದು ಕರೆಯುವರು.ಒಂದು ನದಿ ಮತ್ತೊಂದು ನದಿಯನ್ನು ಸೇರುವ ಸ‍್ಥಳವನ್ನು 'ಸಂಗಮ' ಎನ್ನುವರು.

ನದಿಯ ಪಾತ್ರ; ನದಿಯ ಪಾತ್ರವನ್ನು ಮೇಲ್ಕಣಿವೆ ಪಾತ್ರ, ಮದ್ಯಕಣಿವೆ ಪಾತ್ರ ಮತ್ತು ಕೆಳಕಣಿವೆ ಪಾತ್ರ ಎಂದು ಮೂರುಹಂತಗಳಾಗಿ ವಿಂಗಡಿಸಬಹುದು.ಈ ಹಂತಗಳ ನದಿಯ ನೀರಿನ ಪ್ರಮಾಣ,ನೀರಿನ ಪ್ರಮಾಣ,ನೀರಿನ ವೇಗ ಮತ್ತು ನದಿ ಪಾತ್ರದ ಭೂ ಸ್ವರೂಪ ಬೇರೆ ಬೇರೆ ರೀತಿಯಲ್ಲಿರುವುದು. ಪ್ರತಿ ಹಂತದಲ್ಲಿಯೂ ನದಿಯ ಕಾರ್ಯ ಹಾಗೂ ಅದರಿಂದ ಉಂಟಾಗುವ ಭೂ ಸ್ವರೂಪಗಳು ವಿಶಷ್ಡವಾಗಿವೆ.

ಭೂಗೋಳ ಶಾಸ್ತ್ರ
ಮೆನಿಂಜೈಟಿಸ್

ಮೆನಿಂಜೈಟಿಸ್ ಒಂದು ಅಪಾಯಕಾರಿ ರೋಗ. ಮಿದುಳು ಮತ್ತು ಬೆನ್ನೆಲುಬಿನ ಮೇಲಿರುವ ಮೆನಿಂಜೈಸ್ ಎಂಬ ಪೊರೆಯ ಉರಿಯೂತವೇ ಇದಕ್ಕೆ ಕಾರಣ.ಮೆನಿಂಜೈಟಿಸ್ಗೆ ನೀಸ್ಸೆರಿಯ ಮೆನಿಂಜೈಟಿಡಿಸ್ ಎಂಬ ಬ್ಯಾಕ್ಟೀರಿಯಾ ಕಾರಣ.ಸಾಂಕ್ರಾಮಿಕ ರೋಗವಾಗಿರುವ ಇದು,೧೦-೧೨ ವರ್ಷಗಳ ಅಂತರದಲ್ಲಿ ಕಾಣಿಸಿಕೊಳ್ಳುತ್ತದೆ.ಚಳಿಗಾಲ ಮುಗಿದು ಬೇಸಿಗೆ ಆರಂಭವಾಗುವ ಹಂತದಲ್ಲಿ ಈ ರೋಗ ಕಾಣಿಸಿಕ್ಕೊಳುತ್ತದೆ.

ಈ ರೋಗದಿಂದ ಬಳಲುವ ವ್ಯಕ್ತಿ ಸೀನಿದರೆ ಹತ್ತಿರ ಇರುವ ಆರೋಗ್ಯವಂತನಿಗೂ ಈ ರೋಗ ಬರಬಹುದು.ಈ ರೋಗದ ಬ್ಯಾಕ್ಟೀರಿಯಾ ಮೊದಲು ಮೂಗು ಮತ್ತು ಗಂಟಲಿಗೆ ಹೋಗಿ,ಅಲ್ಲಿ ವೃದ್ಧಿಗೊಳ್ಳುತ್ತದೆ.೪-೫ ದಿನಗಳ ನಂತರ ಈ ರೋಗದ ಲಕ್ಷಣಗಳು ಸ್ಪಷ್ಟವಾಗಿ ಕಾಣಿಸಿಕೊಳ್ಳುತ್ತವೆ.ಮೊದಲು ಗಂಟಲು ಕೆರೆತವಾಗುತ್ತದೆ.ಅನಂತರ ಮೂಗಿನಲ್ಲಿ ನೀರು ಸುರಿಯುತ್ತದೆ.ರೋಗಿ ವಾಂತಿ ಮಾಡಿಕ್ಕೊಳ್ಳಲಾರಂಭಿಸುತ್ತಾನೆ.ಅನಂತರ ಜ್ವರ ಬರುತ್ತದೆ.ಬ್ಯಾಕ್ಟೀರಿಯಾ ಮಿದುಳನ್ನು ತಲುಪಿತೆಂದರೆ ಬೆನ್ನುನೋವು ಹಾಗೂ ತಲೆನೋವು ಕಾಣಿಸಿಕೊಳ್ಳುತ್ತದೆ.ಇದಾದ ೨-೩ ದಿನಗಳಲ್ಲಿ ಚರ್ಮದ ಮೇಲೆ ಗಂಧೆಗಳೂ ಕಾಣಿಸಿಕೊಳ್ಳುತ್ತವೆ.ಸರಿಯಾದ ಚಿಕಿತ್ಸೆ ದೊರೆಯದಿದ್ದಲ್ಲಿ ಸಾವೂ ಸಂಭವಿಸಬಹುದು.

ಸರಿಯಾದ ಚಿಕಿತ್ಸೆಯಿಂದ ೨೪ ತಾಸುಗಳಲ್ಲೇ ವಾಸಿಯಾಗಬಹುದಾದ ಈ ರೋಗದ ಚಿಕಿತ್ಸೆಗಾಗಿ,ಸಲ್ಫಡಯಜೆನ್,ಪೆನ್ಸಿಲಿನ್,ಟಿಟ್ರಸೈಕ್ಲಿನ್ ಉಪಯುಕ್ತ.ಈ ರೋಗವನ್ನು ಉಂಟುಮಾಡುವ ಬ್ಯಾಕ್ಟೀರಿಯಾವನ್ನು 'ಎ','ಬಿ' ಮತ್ತು 'ಸಿ' ಎಂಬ ಗುಂಪುಗಳಾಗಿ ವಿಂಗಡಿಸಬಹುದು.ಅಮೆರಿಕದಲ್ಲಿ ಈ ರೋಗ ೧೯೧೫ರಿಂದ ೧೯೬೩ರ ಅವಧಿಯಲ್ಲಿ ಹಾಗೂ ೧೯೬೪ರಿಂದ ೧೯೬೮ರ ಅವಧಿಯಲ್ಲಿ ಕಾಣಿಸಿಕೊಂಡಿತ್ತು.ಈಗಿನ ಕಾಲದಲ್ಲಿ 'ಎ' ಮತ್ತು 'ಸಿ' ಗುಂಪಿನ ಬ್ಯಾಕ್ಟೀರಿಯಾದ ವಿರುದ್ಧ ಲಸಿಕೆಗಳೂ ದೊರೆಯುತ್ತವೆ.

ರೋಗಗಳು
ರೋಮಿಯೋ ಜೂಲಿಯೆಟ್

ರೋಮಿಯೊ  ಜೂಲಿಯೆಟ್ ಷೇಕ್ಸ್ ಪಿಯರ್ ಮಹಾಕವಿಯ ಅತಿ ಮಹತ್ವದ ನಾಟಕಗಳಲ್ಲಿ ಒಂದು. ಹೆಸರೇ ಸೂಚಿಸುವಂತೆ ಶೋಕಶಪ್ತ ದುರಂತ ನಾಟಕ. ನಿತ್ಯ ನೂತನವಾದ, ಬದುಕಿನ ಅಂತಃಸತ್ವವಾದ  ಪ್ರೀತಿಯೇ ಇಲ್ಲಿ ಸಾರ್ವಭೌಮ. ಷೇಕ್ಸ್ ಪಿಯರ್  ಇಲ್ಲಿ ರೋಮಿಯೊ ಜೂಲಿಯೆಟ್ಟರ ಮೂಲಕ ಪವಿತ್ರ ಪ್ರೇಮವನ್ನೇ  ನಿರೂಪಿಸಿದ್ದಾನೆ. ರೋಮಿಯೊ ಜೂಲಿಯೆಟ್ಟರ ಪ್ರೇಮವನ್ನು ರಮ್ಯಪ್ರೇಮ, ಆದರ್ಶಪ್ರೇಮ, ಉದಾತ್ತ ಉಜ್ವಲ ಪ್ರೇಮ ಎಂದೆಲ್ಲ  ವರ್ಣಿಸಲಾಗುತ್ತದೆ. ರೋಮಿಯೊ ಜೂಲಿಯೆಟ್ಟರ ಪ್ರೇಮ  ಆದರ್ಶ, ರಮ್ಯ, ಉಜ್ವಲ ಈ ಎಲ್ಲ ವಿಶೇಷಣ ಗಳಿಗಿಂತ ಮಿಗಿಲಾಗುದು. ಇದೆಲ್ಲವನ್ನೂ ಮೀರಿದ ಪ್ರೇಮ; ಚೆಲುವು, ಶ್ರೀಮಂತಿಕೆಗಳಿಂದ ಅಭಿವ್ಯಕ್ತಿ  ಪಡೆಯುವ ಪ್ರೇಮ. ಅದು ರೋಮಿಯೊ ಜೂಲಿಯೆಟ್ಟರ ಛಾಪಿನ ನಿರ್ಮಲ ಪ್ರೇಮ. ಎಂದೇ ಈ ಎಳೆಯರ  ಪ್ರೇಮಕ್ಕೆ ಮೋಹದ  ಸೆಳವಿಗೆ  ಮೀರಿದ ಸಾಂಕೇತಿಕ  ಮಹತ್ವವಿದೆ.  ರೋಮಿಯೊ ಜೂಲಿಯೆಟ್ಟರು ಚಿರನೂತನವಾದ ಅಚಲ ಪ್ರೇಮದ ಸಂಕೇತಗಳಾಗಿದ್ದಾರೆ.

ಛಾಯಾಂಕಣ

ಬಾಹ್ಯ ಸಂಪರ್ಕಗಳು

Romeo and Juliet Plain vanilla text from Project Gutenberg
Romeo and Juliet  HTML version at MIT
Romeo and Juliet Complete Annotated Text on One Page Without Ads or Images
Romeo and Juliet HTML Annotated Play
Easy Read Romeo and Juliet  Full text with portraits and location drawings to make the play easy to follow from the printed page.

ನಾಟಕ ಸಾಹಿತ್ಯ
ಶಂಕರನಾರಾಯಣರ ಪುಣ್ಯಕ್ಷೇತ್ರ

ದಾವಣಗೆರೆ ಜಿಲ್ಲೆಯಲ್ಲಿರುವ ಹರಿಹರ ಪ್ರಮುಖ ಪಟ್ಟಣ. ಬೆಂಗಳೂರಿಗೆ 227 ಕಿಲೋ ಮೀಟರ್ ದೂರದಲ್ಲಿರುವ ಈ ಪಟ್ಟಣದಲ್ಲಿ 1223ರಲ್ಲಿ ನಿರ್ಮಿಸಿದರೆನ್ನಲಾದ ಹೊಯ್ಸಳ ಶೈಲಿಯ ಅತ್ಯಂತ ಪ್ರಾಚೀನವಾದ ಹರಿಹರೇಶ್ವರ ಅಥವಾ ಶಂಕರನಾರಾಯಣ ದೇವಾಲಯವಿದೆ. ಈ ದೇವಾಲಯ ಸಹ ಮಿಕ್ಕೆಲ್ಲ ಹೊಯ್ಸಳ ದೇವಾಲಯಗಳಂತೆಯೇ ಪ್ರವೇಶದ್ವಾರ, ಮುಖಮಂಟಪ, ಗರುಡಗಂಬ, ಸುಕನಾಸಿ, ಭುವನೇಶ್ವರಿ, ಜಾಲಂದ್ರಗಳನ್ನು ಒಳಗೊಂಡಿದೆ.

ಗರ್ಭಗುಡಿಯಲ್ಲಿ ಹರಿಹರರ ಸುಂದರ ಮೂರ್ತಿಯಿದೆ. ಅರ್ಧ ಹರನ ರೂಪ, ಇನ್ನರ್ಧ ಹರಿಯ ರೂಪವಿರುವ ಈ ಸುಂದರ ಮೂರ್ತಿಯ ನಾಲ್ಕು ಕೈಗಳ ಪೈಕಿ ಎರಡರಲ್ಲಿ ತ್ರಿಶೂಲ ಹಾಗೂ ಚಕ್ರವಿದೆ.  ಇನ್ನೆರೆಡು ಕೈಗಳ ಪೈಕಿ ಒಂದರಲ್ಲಿ ಶಂಖು ಹಾಗೂ ಅಭಯ ಮುದ್ರೆಯಿದೆ. ದೇವಾಲಯದ ಭುವನೇಶ್ವರಿಗಳಲ್ಲಿನ ಕಲಾಶ್ರೀಮಂತಿಕೆ ಮನಸೆಳೆಯುತ್ತದೆ. ಗರ್ಭಗೃಹದ ಮುಂದಿನ ಹಜಾರದಲ್ಲಿರುವ ನುಣುಪಾದ ಕಂಬಗಳು ಮನಮೋಹಕವಾಗಿವೆ.

ದೇವಾಲಯದ ಭಿತ್ತಿಗಳ ಪಟ್ಟಿಕೆಗಳಲ್ಲಿ ಸೂಕ್ಷ್ಮ ಕಲಾಕೆತ್ತನೆಯಿದೆ. ದೇವಾಲಯ ಗೋಪುರಗಳ ಸಾಲು, ನೃತ್ಯಭಂಗಿಯಲ್ಲಿರುವ ಮದನಿಕೆಯರು, ಹೂಬಳ್ಳಿಗಳಿವೆ. ದೇವಾಲಯದ ಒಳಗೆ ನುಣುಪಾದ ಕಂಬಗಳಿವೆ. ಇಲ್ಲಿ ಹರಿಹರ ರೂಪದಲ್ಲಿ ಶಂಕರನಾರಾಣರು ಬಂದು ನೆಲೆಸಿದ್ದೇಕೆ ಎಂಬ ಬಗ್ಗೆ ಸ್ಥಳಪುರಾಣ ಹೀಗೆ ಸಾರುತ್ತದೆ.

ತುಂಗಭದ್ರಾ ನದಿ ದಂಡೆಯ ಮೇಲಿರುವ ಈ ಊರಿನಲ್ಲಿ ಹಿಂದೆ ಇಲ್ಲಿ ಗುಹಾಸುರನೆಂಬ ರಾಕ್ಷಸನಿದ್ದ. ಆತ ತನ್ನದೇ ಆದ ಸಾಮ್ರಾಜ್ಯ ಸ್ಥಾಪಿಸಿ ಈ ಪಟ್ಟಣವನ್ನು ತನ್ನ ರಾಜಧಾನಿಯಾಗಿ ಮಾಡಿಕೊಂಡಿದ್ದ. ಗುಹಾಸುರ ಬ್ರಹ್ಮನನ್ನು ಕುರಿತು ದೀರ್ಘ ತಪವನ್ನಾಚರಿಸಿ ತನಗೆ ಸಾವೇ ಬಾರದಂತೆ ವರ ನೀಡೆಂದು ಬೇಡಿದ. ನರರಿಗೆ ಅಮರತ್ವವು ಸಲ್ಲ. ಬೇರೇನಾದರೂ ವರ ಕೇಳಿಕೋ ಎಂದಾಗ, ಗುಹಾಸುರ ತನಗೆ ಪ್ರತ್ಯೇಕವಾಗಿ ಹರಿಯಿಂದಲಾಗಲೀ, ಹರನಿಂದಲಾಗಲೀ ಸಾವು ಬಾರದಂತೆ ವರ ನೀಡೆಂದ. ಬ್ರಹ್ಮ ತಥಾಸ್ತು ಎಂದ.

ಹೀಗೆ ವರದ ಬಲದಿಂದ ಮದೋನ್ಮತ್ತನಾದ ಆ ಅಸುರ, ತನಗಿನ್ನು ಅಳಿವಿಲ್ಲವೆಂದು ನರರನ್ನೂ, ದೇವಾನು ದೇವತೆಗಳನ್ನೂ ಪರಿಪರಿಯಾಗಿ ಹಿಂಸಿಸತೊಡಗಿದ. ಗುಹಾಸುರನ ಉಪಟಳ ವಿಪರೀತವಾದಾಗ ಶಿಷ್ಟರಕ್ಷಣೆ ಹಾಗೂ ದುಷ್ಟ ಶಿಕ್ಷಣೆಗಾಗಿ  ಶಿವ ಮತ್ತು ವಿಷ್ಣು ಇಬ್ಬರೂ ಒಂದುಗೂಡಿ ಹರಿಹರ ರೂಪತಾಳಿ  ರಾಕ್ಷಸನನ್ನು ಕೊಂದು ಹಾಕಿದರು. ಗುಹಾಸುರ ಶಂಕರನಾರಾಯಣರಿಂದ ಸಾಯುವ ಮುನ್ನ  ಕ್ಷೇತ್ರಕ್ಕೆ ತನ್ನ ಹೆಸರನ್ನು ಇಡಬೇಕೆಂದು ಕೇಳಿಕೊಂಡದ್ದರಿಂದ ಇದಕ್ಕೆ ಗುಹಾರಣ್ಯಕ್ಷೇತ್ರ ವೆಂಬ ಹೆಸರು ಬಂದಿತ್ತು. ಆದರೆ, ಶಂಕರ ನಾರಾಯಣರು ಹರಿಹರರೂಪ ತಾಳಿದ ಈ ಕ್ಷೇತ್ರ  ಹರಿಹರವೆಂದೇ ಖ್ಯಾತವಾಗಿದೆ.

ಇಲ್ಲಿರುವ ದೇವಾಲಯದಲ್ಲಿ ಅನೇಕ ಶಾಸನಗಳೂ ದೊರೆತಿವೆ. ಈ ಪುಣ್ಯಕ್ಷೇತ್ರದಲ್ಲಿರುವ ದೇವಾಲಯಕ್ಕೆ ಚಾಳುಕ್ಯರು, ಹೊಯ್ಸಳರು, ವಿಜಯನಗರದ ರಾಜರು, ಸೇವುಣರು ಭಕ್ತಿಯಿಂದ ನಡೆದುಕೊಂಡು  ಧರ್ಮ ದತ್ತಿಗಳನ್ನು ಬಿಟ್ಟರೆಂದು ಶಾಸನಗಳು ಸಾರುತ್ತವೆ.

ಶಿವ -ವಿಷ್ಣುವಿನ ನಡುವೆ ಯಾವುದೇ ಭೇದವಿಲ್ಲ. ಶಂಕರ ನಾರಾಯಣರಿಬ್ಬರೂ ಒಬ್ಬರೇ ಎಂದು ಸಾರುತ್ತಿದೆ.

ದೇವಾಲಯಗಳು
ಹಿಂದೂ ವಿವಾಹ

ಹಿಂದೂ ಧರ್ಮಗ್ರಂಥಗಳು ಮದುವೆಗೆ ಬಹಳಷ್ಟು ಪ್ರಾಮುಖ್ಯತೆಯನ್ನು ಕೊಡುತ್ತದೆ. ಹಿಂದೂ ಗ್ರಂಥಗಳಲ್ಲಿ, ವ್ಯಕ್ತಿ ಮತ್ತು ಮಹಿಳೆ ಶ್ರೇಷ್ಠತೆಯನ್ನು ಮತ್ತು ಕೀಳರಿಮೆ ಯಾವುದೇ ಪ್ರಶ್ನೆ ಇಲ್ಲದೆ, ದೈವಿಕ ದೇಹದ ಎರಡು ಅರ್ಥ ಪರಿಗಣಿಸಲಾಗುತ್ತದೆ. ಮದುವೆ ಗೃಹಸ್ಥ ಆಶ್ರಮದ  ಜೀವನದ ಎರಡನೇ ಹಂತ ಪ್ರವೇಶಿಸಲು ಪವಿತ್ರ ಸಂಸ್ಕಾರ ಮತ್ತು ಧರ್ಮದ ಭಾಗವಾಗಿ ಪರಿಗಣಿಸಲಾಗಿದೆ.

ಇತಿವೃತ್ತ
 ಹಿಂದೂ ವಿವಾಹ ಧಾರ್ಮಿಕ , ವರ್ಣರಂಜಿತವಾಗಿ  ಆಚರಣೆಗಳು ಹಲವು ದಿನಗಳವರೆಗೂ ಇರಬಹುದು. ವಧುವಿನ ಮತ್ತು ವರನ ಮನೆಗೆ - ಪ್ರವೇಶ, ಬಾಗಿಲು, ಗೋಡೆ, ನೆಲದ, ಛಾವಣಿಯ - ಕೆಲವೊಮ್ಮೆ ಬಣ್ಣ ಗಳಲ್ಲಿ ಮತ್ತು ಇತರ ಅಲಂಕಾರಗಳು ಅಲಂಕಾರ ಮಾಡುತ್ತಾರೆ. ಹಿಂದೂ ಮದುವೆ ಆಚರಣೆಗಳು ಮತ್ತು ಪ್ರಕ್ರಿಯೆಗಳು ವ್ಯಾಪಕವಾಗಿ ಬದಲಾಗುತ್ತಿದೆ. 
 ಕೆಲವು ಪ್ರಮುಖ ಆಚರಣೆಗಳನ್ನು ಎಲ್ಲಾ ಹಿಂದೂ ಮದುವೆಗಳಲ್ಲಿ ಸಾಮಾನ್ಯ ಇವೆ . ಹಿಂದೂ ಮದುವೆಗಳ ಪ್ರಮುಖ ಸಾಕ್ಷಿ ಕುಟುಂಬ ಮತ್ತು ಸ್ನೇಹಿತರ ಸಮ್ಮುಖದಲ್ಲಿ ಅಗ್ನಿ-ದೇವ (ಅಥವಾ ಪವಿತ್ರ ಅಗ್ನಿ) ಅಗ್ನಿ ಯಾಗಿದೆ. ಪೂರ್ವ ಮದುವೆ ಮತ್ತು ನಂತರದ ಮದುವೆ ಆಚರಣೆಗಳು ಮತ್ತು ಆಚರಣೆಗಳು ಪ್ರದೇಶದಲ್ಲಿ' ಆದ್ಯತೆಗಳನ್ನು ಅಥವಾ ವರನ ಸಂಪನ್ಮೂಲಗಳನ್ನು, ವಧು ಮತ್ತು ಅವರ ಕುಟುಂಬಗಳು ಬದಲಾಗುತ್ತವೆ.
 ಮದುವೆ-ಪೂರ್ವದ ಸಮಾರಂಭಗಳೆಂದರೆ ನಿಶ್ಚಿತಾರ್ಥ (ನಿಶ್ಚಿತಾರ್ಥದ ಮತ್ತು ಲಗ್ನ-ಪತ್ರ, ಲಿಖಿತ ಘೋಷಣೆ), ಸೇರಿವೆ  ಮತ್ತು ಹೆಚ್ಚಾಗಿ ನೃತ್ಯ ಮತ್ತು ಸಂಗೀತ ಒಂದು ಶಾಸ್ತ್ರೋಕ್ತ ಮೆರವಣಿಗೆ ಮೂಲಕ ವಧು ವಾಸಸ್ಥಾನದಲ್ಲಿ ವರನ ಪಕ್ಷದ ಆಗಮನವಾಗುತ್ತದೆ.

ಅಷ್ಟವಿವಾಹ ಪದ್ದತಿಗಳು
ಬ್ರಹ್ಮವಿವಾಹ - ಪರಿಗಣಿಸಲಾಗುತ್ತದೆ ತಂದೆ ವಿದ್ಯಾವಂತ ಮನುಷ್ಯನನ್ನು ಕಂಡು ಅಲ್ಲಿ ತನ್ನ ಮಗಳನ್ನು ಮದುವೆ ಪ್ರಸ್ತಾಪಿಸುತ್ತಾನೆ. ಧಾರ್ಮಿಕವಾಗಿ ಅತ್ಯಂತ ಸೂಕ್ತವಾಗಿ ಮದುವೆ ವರ ಮತ್ತು ವಧು ಮತ್ತು ಕುಟುಂಬಗಳು ಸ್ವಇಚ್ಛೆಯಿಂದ ಪ್ರಸ್ತಾವಗಳನ್ನು ಘಟಿಸುತ್ತದೆ. ಎರಡು ಕುಟುಂಬಗಳು ಮತ್ತು ಸಂಬಂಧಿಗಳು ಸೇರಿ ವೈದಿಕವಾಗಿ ಮದುವೆ ಸಮಾರಂಭವನ್ನು ನಡೆಸಲಾಗುತ್ತಾರೆ. ಈ ರೀತಿಯ ಮದುವೆ ಈಗ ಆಧುನಿಕ ಭಾರತ ದಲ್ಲಿ ಹಿಂದೂಗಳ ನಡುವೆ ವ್ಯಾಪಕವಾಗಿ ಹರಡಿದೆ.
ದೈವವಿವಾಹ -ಈ ರೀತಿಯ ಮದುವೆ ತಂದೆ ಪಾದ್ರಿಗೆ ಆಭರಣಗಳ ಜೊತೆಗೆ ತನ್ನ ಮಗಳು ಧಾರೆ ಎರೆದು ಕೊಡುತೇನೆ. ಈ ರೂಪದ ಮದುವೆ ಪ್ರಾಚೀನ ಕಾಲದಲ್ಲಿ. ಯಜ್ಞ ತ್ಯಾಗದ ಸಂದರ್ಭದಲ್ಲಿ ಸಂಭವಿಸುತ್ತಿದ್ದವು.
ರಾಕ್ಷಸ ವಿವಾಹ - ಗಂಡು ಒಪ್ಪಿಕೊಂಡು ಹೆಣ್ಣಿನ ಒಪ್ಪಿಗೆಯನ್ನು ಪಡೆಯದೇ ಬಲವಂತವಾಗಿ ಆಗುವ ವಿವಾಹ. ಕೆಲವೊಮ್ಮೆ ಬಲತ್ಕಾರವನ್ನು ಮಾಡಿಯಾದರೂ ಮದುವೆ ಆಗುವಂತಹುದು.
ಅರ್ಶವಿವಾಹ - ಈ ರೀತಿಯ ಮದುವೆಯಲ್ಲಿ ವರನು ಒಂದು ಹಸು ಮತ್ತು ಎಮ್ಮೆಯನ್ನು ವಧುವಿನ ತಂದೆಗೆ ನೀಡುತ್ತಾನೆ ಮತ್ತು ತಂದೆ ತನ್ನ ಮಗಳನ್ನು ಮದುವೆ ವಿನಿಮಯ ಮಾಡುತ್ತಾನೆ. ವರನು ಮತ್ತು ವಧು ಕುಟುಂಬ ಜೀವನದ ತನ್ನ ಜವಾಬ್ದಾರಿಗಳನ್ನು ಪೂರೈಸುವ ಶಪಥ ಪಡೆಯುತ್ತಾರೆ.
ಪ್ರಜಾಪತ್ಯ ಮದುವೆ -ಈ ರೀತಿಯ ಮದುವೆಯಲ್ಲಿ ಒಂದೆರಡು ಕೆಲವು ಸಂಸ್ಕೃತ ಮಂತ್ರಗಳ (ಪರಸ್ಪರ ಪ್ರತಿಜ್ಞೆ) ವಿನಿಮಯ ಮೂಲಕ ವಧು ವರನು ಮದುವೆಯಾಗಲು ಒಪ್ಪುತ್ತಾರೆ. ಮದುವೆಯ ಈ ರೂಪ ಸಂಪ್ರದಾಯಬದ್ಧ ಸಮಾರಂಭದಲ್ಲಿ ನಡೆಯುತ್ತದೆ.
 ಗಾಂಧರ್ವ ವಿವಾಹ- ಹೆಣ್ಣು-ಗಂಡು ಪರಸ್ಪರ ಒಪ್ಪಿಕೊಂಡು, ಪ್ರಕೃತಿಯ ಸಾಕ್ಷಿಯಾಗಿ, ಮನಃಸಾಕ್ಷಿಗೆ ಅನುಗುಣವಾಗಿ ಆಗುವ ಮದುವೆ.

ಹಿಂದೂ ಧರ್ಮ
ಅಧಿವಾಹಕತೆ

ವಸ್ತುಗಳು ಶೂನ್ಯ ಪ್ರತಿರೋಧತೆಯೊಂದಿಗೆ (zero resistance ) ವಾಹಕತೆಯನ್ನು ಪ್ರದರ್ಶಿಸಿದಾಗ ಅದನ್ನು ಅಧಿವಾಹಕಗಳು (superconductors) ಎಂದು ಕರೆಯುತ್ತಾರೆ. ಈ ಪ್ರಕ್ರಿಯೆಗೆ ಅಧಿವಾಹಕತೆ (superconductivity) ಎಂದು ಕರೆಯುತ್ತಾರೆ. ವಸ್ತುಗಳ ತಾಪವನ್ನು ನಿರ್ಣಾಯಕ  ತಾಪಕ್ಕಿಂತ (critical temperature) ಕಡಿಮೆಗೊಳಿಸಿದಾಗ ಶೂನ್ಯ ಪ್ರತಿರೋಧತೆಯೊಂದಿಗೆ (zero resistance ) ವಾಹಕಗಳಲ್ಲಿನ ಕಾಂತಕ್ಷೇತ್ರಗಳ ಉಪಸ್ಥಿತಿಯು ಕಾಣೆಯಾಗಿ ಅತ್ಯುನ್ನತ ಮಟ್ಟದ ವಾಹಕತ್ವವನ್ನು ಪ್ರದರ್ಶಿಸುವುದೇ ಅಧಿವಾಹಕತೆ. ಅಧಿವಾಹಕಗಳು  ಕಡಿಮೆ ಪ್ರಮಾಣದ ಶಕ್ತಿಯ ಅಪವ್ಯಯವನ್ನು  ಹೊಂದಿರುತ್ತವೆ. ಈ ಪ್ರಕ್ರಿಯೆಯನ್ನು ಹಾಲೆಂಡಿನ (ಈಗಿನ  ನೆದರ್ಲ್ಯಾಂಡ್) ನ ಪ್ರಸಿದ್ಧ ವಿಜ್ಞಾನಿ ಹೆಚ್ ಕೆಮರ್ಲಿಂಗ್ ಓನ್ಸ್ ಎಂಬುವವನು  ಲೀಡೆನ್ ಎಂಬಲ್ಲಿ 1911 ಏಪ್ರಿಲ್ 8 ರಂದು ಕಂಡುಹಿಡಿದನು. ಈತ ೪ K ತಾಪದಲ್ಲಿ ಪಾದರಸ ಅಧಿವಾಹಕವಾಗುವುದನ್ನು ಪತ್ತೆಹಚ್ಚಿದ. ನಿರಪೇಕ್ಷ ಶೂನ್ಯ ತಾಪದ ಸಮೀಪದ ಅತಿಶೈತ್ಯದಲ್ಲಿ ಕಂಡುಬರುತ್ತಿದ್ದ ಈ ವಿದ್ಯಮಾನ (ಉದಾ: ನಿಯೋಬಿಯಮ್ ನೈಟ್ರೈಡ್ ೧೬ K, ವೆನೆಡಿಯಮ್-೩ ಸಿಲಿಕಾನ್ ೧೭.೫ K) ೧೯೮೬ ರಿಂದೀಚೆಗೆ ಸಾಪೇಕ್ಷವಾಗಿ ಅಧಿಕ ತಾಪಗಳಲ್ಲಿಯೂ ಗೋಚರಿಸಿದೆ (ಉದಾ: ಕ್ಯಾಲ್ಸಿಯಮ್ ಮತ್ತು ತ್ಯಾಲಿಯಮ್‌ಯುಕ್ತ ಸರ‍್ಯಾಮಿಕ್ ೧೨೦ K, ಪಾದರಸ, ಬೇರಿಯಮ್, ತಾಮ್ರಗಳ ವಿಶಿಷ್ಟ ಸಂಯೋಜನೆ ೧೩೩ K).

ಲೋಹೀಯ ವಾಹಕಗಳ ತಾಪ ಕಡಿಮೆಯಾದಂತೆ ಅವುಗಳ ರೋಧತೆಯ ಪ್ರಮಾಣ ಕೂಡ ಕಡಿಮೆಯಾಗುತ್ತದೆ. ಇದರಿಂದ ಅವುಗಳು ಹೆಚ್ಚು ವಿದ್ಯುತ್ ನ್ನು ತಮ್ಮ ಮೂಲಕ ಹರಿಯಲು ಬಿಡುತ್ತವೆ. ಆದರೂ ತಾಮ್ರ ಮತ್ತು ಬೆಳ್ಳಿಯಂತಹ ವಾಹಕಗಳಲ್ಲಿ ಬೆರಕೆಗಳ ಉಪಸ್ಥಿತಿಯಿಂದಾಗಿ ಅವು ಶೂನ್ಯ ರೋಧತೆಯನ್ನು ಹೊಂದಲು ಸಾಧ್ಯವಾಗುವುದಿಲ್ಲ. ಆದರೆ ಅಧಿವಾಹಕಗಳು (superconductors) ಈ ಮಿತಿಯನ್ನು ಹೊಂದಿರುವುದಿಲ್ಲ. ಏಕೆಂದರೆ ನಿರ್ಣಾಯಕ ತಾಪಮಾನಕ್ಕಿಂತ (critical temperature) ಅವುಗಳ ತಾಪ ಕಡಿಮೆಯಾದಂತೆ ವಾಹಕಗಳು ಅಧಿವಾಹಕಗಳಂತೆ(superconductors) ವರ್ತಿಸಲು ಪ್ರಾರಂಭಿಸುತ್ತವೆ.

ಸಾಮಾನ್ಯ ವಾಹಕಗಳಲ್ಲಿ ವಿದ್ಯುತ್ತು ಪ್ರವಹಿಸುವಾಗ ತುಸು ಶಕ್ತಿ ನಷ್ಟವಾಗುತ್ತದೆ. ಅಧಿವಾಹಕಗಳು ಶಕ್ತಿನಷ್ಟವಿಲ್ಲದೆ ವಿದ್ಯುತ್ತನ್ನು ಒಯ್ಯಬಲ್ಲವು. ಸಾಮಾನ್ಯ ತಾಪಗಳಲ್ಲಿ ಉತ್ತಮ ವಾಹಕಗಳಾಗಿರುವ ಶುದ್ಧ ಲೋಹಗಳು ಅಧಿವಹನದ ಸ್ಥಿತಿಯನ್ನು ತಲಪುವುದಿಲ್ಲ. ಅವಾಹಕಗಳಾಗಿರುವ ಸೆರ‍್ಯಾಮಿಕ್‌ಗಳು ನಿಶ್ಚಿತ ಕೆಳತಾಪಗಳಲ್ಲಿ ಅಧಿವಾಹಕಗಳಾಗುತ್ತವೆ. ಸಾಮಾನ್ಯ ತಾಪಗಳಲ್ಲಿ ಕಾರ್ಯನಿರ್ವಹಿಸಬಲ್ಲ ಅಧಿವಾಹಕಗಳ ಶೋಧ ಮುಂದುವರಿಯುತ್ತಿದೆ.

ಅಮೆರಿಕದ ಇಲಿನಾಯ್ ವಿಶ್ವವಿದ್ಯಾಲಯದ ಜಾನ್ ಬಾರ್ಡೀನ್ (೧೯೦೮-೯೧), ಲಿಯಾನ್ ನೆಯಿಲ್ ಕೂಪರ್ (ಜ ೧೯೩೦) ಮತ್ತು ಜಾನ್ ರಾಬರ್ಟ್ ಶ್ರೆಯ್‌ಫರ್ (ಜ ೧೯೩೧) ಎಂಬ ಭೌತವಿಜ್ಞಾನಿಗಳು ಅಧಿವಾಹಕ ವಿದ್ಯಮಾನವನ್ನು ವಿವರಿಸಬಲ್ಲ ಸಿದ್ಧಾಂತವೊಂದನ್ನು ಮಂಡಿಸಿದರು (೧೯೭೨). ಇದಕ್ಕಾಗಿ ಅವರಿಗೆ ಆ ವರ್ಷವೇ ನೊಬೆಲ್ ಪುರಸ್ಕಾರ ಸಂದಿತು. ಆವರ ಗೌರವಾರ್ಥ ಬಿಸಿಎಸ್ ಸಿದ್ಧಾಂತ ಎಂಬ ಹೆಸರಿನ ಇದು ಕ್ವಾಂಟಮ್ ಮೆಕ್ಯಾನಿಕ್ಸ್‌ನ ಪರಿಭಾಷೆಯಲ್ಲಿ ಅಧಿವಾಹಕತೆಯನ್ನು ವಿವರಿಸುತ್ತದೆ. ಅಧಿವಾಹಕದಲ್ಲಿ ಎಲೆಕ್ಟ್ರಾನುಗಳು ಕ್ವಾಂಟಮ್ ಭೂಸ್ಥಿತಿಯಲ್ಲಿ ಸಾಂದ್ರವಾಗುತ್ತವೆ ಹಾಗೂ ಜೋಡಿಗಳುಳ್ಳ ತಂಡವಾಗಿ ಪಯಣಿಸುವುದೇ ಇದರ ಕಾರಣ ಎಂಬುದು ಈ ಸಿದ್ಧಾಂತದ ಪ್ರಧಾನ ನಿಲುವು. ಇಂಥವುಗಳಿಗೆ ಕೂಪರ್ ಜೋಡಿಗಳೆಂದು ಹೆಸರು. ಸಾಮಾನ್ಯ ವಾಹಕಗಳಲ್ಲಾದರೋ ಎಲೆಕ್ಟ್ರಾನುಗಳು ಬಿಡಿಬಿಡಿಯಾಗಿಯೇ ಪಯಣಿಸುತ್ತವೆ. ಜೋಡಿ ಎಲೆಕ್ಟ್ರಾನುಗಳು ಅಧಿವಾಹಕದಲ್ಲಿ ವಿದ್ಯುದಾವೇಶಗಳ ವಾಹಕಗಳು.

ಅಧಿವಾಹಕತೆಯ ಪ್ರಯೋಜನಗಳು[]
ಅಧಿವಾಹಕತೆಯ ಅಯಸ್ಕಾಂತಗಳು ತುಂಬಾ ಶಕ್ತಿಶಾಲಿಯಾದ ವಿದ್ಯುತ್ಕಾಂತಗಳು. ಹಾಗಾಗಿ ಇದನ್ನು MRI/NMR ರೋಹಿತ (spectrometers) ಗಳಲ್ಲಿ ಹಾಗೂ ಕಣ ವೇಗವರ್ಧಕಗಳಲ್ಲಿ (particle accelerators) ಬಳಸುತ್ತಾರೆ.

ಉಲ್ಲೇಖಗಳು

 

ವಿಜ್ಞಾನ
ವೆಲ್ಲೂರು ಸಿಪಾಯಿ ದಂಗೆ



ವೆಲ್ಲೂರು ಸಿಪಾಯಿ ದಂಗೆ

ನಮ್ಮ ದೇಶದ ಸ್ವಾತಂತ್ರ್ಯ ಸಂಗ್ರಾಮದ ಇತಿಹಾಸದಲ್ಲಿ ೧೮೫೭ ರ ಸಿಪಾಯಿದಂಗೆ ಅತ್ಯಂತ ಮಹತ್ವದ್ದು ಎಂದು ಪ್ರಸಿದ್ದಿ ಪಡೆದಿದೆ. ಆದರೆ ದಕ್ಷಿಣ ಭಾರತದ ತಮಿಳುನಾಡು ವೆಲ್ಲೂರು ಕೋಟೆಯಲ್ಲಿ ೧೮೦೬ ರಲ್ಲಿ ನಡೆದ ಸಿಪಾಯಿದಂಗೆ ಹಾಗೂ ಮೈಸೂರು ಹುಲಿ ಟಿಪ್ಪು ಸುಲ್ತಾನನ ಮಕ್ಕಳು ಮತ್ತು ಕುಟುಂಬ ವರ್ಗದವರು ಇದರಲ್ಲಿ ಸಕ್ರಿಯರಾಗಿದ್ದ ವಿಷಯ ಬಹಳ ಜನಕ್ಕೆ ಗೊತ್ತಿಲ್ಲ.ಇತಿಹಾಸಕಾರರು ಮೊತ್ತಮೊದಲು ಈ ದಂಗೆಗೆ ಹೆಚ್ಚಿನ ಮಹತ್ವ ನೀಡದಿರುವುದು ಒಂದು ಚಾರಿತ್ರಿಕ ದುರಂತ.
ದೇಶದ ಇತಿಹಾಸದ ಪುಟಗಳನ್ನು ತಿರುವಿದಾಗ ಸಹಸ್ರಾರು ವರ್ಷಗಳಿಂದ ಪೌರಾಣಿಕ ಹಿನ್ನೆಲೆಯುಳ್ಳ ನಮ್ಮ ದೇಶದಲ್ಲಿ ಆಳರಸರ,ಮಾಂಡಲಿಕರ ಹಾಗೂ ಪಾಳೆಯಗಾರರ ನಡುವೆ ಪರಸ್ಪರ ನಡೆದ ಪಿತೂರಿಗಳು,ಯುದ್ದಗಳು ಇತರ ಯಾವುದೇ ದೇಶದಲ್ಲಿ ನಡೆದಿಲ್ಲ.೧೮೦೬ ರಲ್ಲಿ ತಮಿಳುನಾದಡಿನ ಪುರಾತನ ನಗರವಾದ ವೆಲ್ಲೂರಿನ ಕೋಟೆಯೊಳಗೆ ದಂಗೆ ನಡೆಯಿತು. ಇದು ಬಿಳಿಯರ ವಿರುದ್ದ ಭಾರತೀಯ ಸೈನಿಕರ ಸಿಡಿದೆದ್ದ ದಂಗೆ.೧೭೯೯ ರಲ್ಲಿ ಕರ್ನಾಟಕದ ಶ್ರೀರಂಗಪಟ್ಟಣದಲ್ಲಿ ಟಿಪ್ಪು ಸುಲ್ತಾನ ಮತ್ತು ಬ್ರಿತಿಷರಿಗೆ ನಡೆದ ಯುದ್ದದಲ್ಲಿ ಟಿಪ್ಪು ಸುಲ್ತಾನ ಹತನಾದ. ಆತನ ಹೆಂಡತಿ ಮಕ್ಕಳಿಗೆ ಬ್ರಿಟಿಷರು ಮಾಸಿಕ ಪಿಂಚಣಿ ಮಂಜೂರು ಮಾಡಿ  ಅವರನ್ನು ಹಾಗೂ ಅವರ ಕುಟುಂಬ ವರ್ಗದವರನ್ನು ಹಾಗೂ ಸೇವಕರನ್ನೊಳಗೊಂಡಂತೆ ೧೮೧೨ ಜನರನ್ನು ಬಂದಿಗಳನ್ನಾಗಿಸಿ ವೆಲ್ಲೂರಿನ ಇತಿಹಾಸ ಪ್ರಸಿದ್ದ ಕೋಟೆಯಲ್ಲಿಟ್ಟರು.ಈ ಸಂದರ್ಭದಲ್ಲಿ ಸರ್ ಜಾರ್ಜ್ ಬಾರ್ಲೊ ಭಾರತದ ಗವರ್ನರ್ ಜನರಲ್ ಆಗಿದ್ದು ಲಾರ್ದ್ ವಿಲ್ಲಿಯಂ ಬೆಂಟಿಕ್ ಮದರಾಸು ಪ್ರೆಸಿಡೆನ್ಸಿಗೆ ಗವರ್ನರ್ ಆಗಿದ್ದರು.
೧೭೯೬ರಲ್ಲಿ ಬ್ರಿಟಿಷರು ಸೈನ್ಯದಲ್ಲಿ ಹಲವಾರು ಸುಧಾರಣೆಗಳನ್ನು ತಂದು ಹಿಂದು ಮತ್ತು ಮಹಮ್ಮದೀಯರ ಧಾರ್ಮಿಕ ನಂಬಿಕೆಗಳಿಗೆ ದಕ್ಕೆ ತರುವಂತಹ ಸ್ಥಿತಿಯನ್ನು ನಿರ್ಮಾಣ ಮಾಡಿದರು. ಮುಖ್ಯವಾಗಿ ಸೈನಿಕರೆಲ್ಲರೂ ಪ್ರತಿದಿನ ಮುಖ ಕ್ಷೌರ ಮಾಡಬೇಕು. ಯರೂ ಗಡ್ಡ ಬೆಳೆಸಬಾರದು.ಕಿವಿಗಳಿಗೆ ಯಾವುದೇ ಆಭರಣಗಳನ್ನು ಇಡಬಾರದು ಎಂಬ ನಿಯಮಗಳು ಹಿಂದೂ ಹಾಗೂ ಮುಸಲ್ಮಾನ ಸೈನಿಕರ ನಸಮಾಧಾನಕ್ಕೆ ಕಾರಣವಾಯಿತು.ನಂತರ ಸೈನಿಕರಿಗೆ ಹೊಸ ಟರ್ಬನ್ ಒದಗಿಸಿದರು. ಈ ಟರ್ಬನ್ಗಳನ್ನು ಹಂದಿ ಹಾಗು ಹ್ಯಸುಗಳ ಚರ್ಮದಿಂದ ಮಾಡಲಾಗಿತ್ತು. ಧಾರ್ಮಿಕ ನಂಬಿಕೆಗಳಂತೆ ಹಿಂದು ಹಾಗು ಮುಸಲ್ಮಾನ ಸೈನಿಕರು ಇದನ್ನು ಧರಿಸುವಂತಿರಲಿಲ್ಲ.ಇದರಿಂದಾಗಿ ಮೊದಲೇ ಅಸಮಾಧಾನದಲ್ಲಿದ್ದ ಸೈನಿಕರಿಗೆ ಅಧಿಕಾರಿಗಳ ವಿರುದ್ದ ಸೇಡು ತೀರಿಸಿಕೊಳ್ಳಲು ಮುಖ್ಯ ಕಾರಣವಾಯಿತು.

ಸ್ವಾತಂತ್ರ್ಯ ಹೋರಾಟಗಳು
ಸುಬ್ರಹ್ಮಣ್ಯಂ ವೆಂಕಟರಾವ್ ಮೀನಗುಂಡಿ

ಸುಬ್ರಹ್ಮಣ್ಯಂ ವೆಂಕಟರಾವ್ ಮೀನಗುಂಡಿ ೧೯೪೩ರಲ್ಲಿ ಜನಿಸಿದರು. ಬಳ್ಳಾರಿಯ ತಾರಾನಾಥ ಆಯರ್ವೇದ ವಿದ್ಯಾಪೀಠದಲ್ಲಿ ಎಲ್.ಎ.ಎಮ್.ಎಸ್.ಶಿಕ್ಷಣ ಮುಗಿಸಿದರು. ಸೈಕೋಥೆರಪಿ ರಂಗಕ್ಕೆ ೧೯೭೫ರಲ್ಲಿ ಪ್ರೊ.ರೂಪಿಕುಮಾರ್ ಪಾಂಡ್ಯರಿಂದ ಕ್ಲಿನಿಕಲ್ ಹಿಪ್ನಾಸಿಸ್ನಲ್ಲಿ ತರಬೇತಿ ಪಡೆಯುವುದರೊಂದಿಗೆ ಪ್ರವೇಶಿಸಿದರು. 
೧೯೮೩ರಲ್ಲಿ ಕೊಚ್ಚಿನ್'ನ ಇನ್ಸ್ಟಿಟ್ಯೂಟ್ ಫಾರ್ ಕೌನ್ಸೆಲಿಂಗ್ ಆಂಡ್ ಟ್ರ್ಯಾನ್ಸ್ಯಾಕ್ಯನಲ್ ಅನಾಲಿಸಿಸ್ ರೆವರೆಂಡ್ ಫಾದರ್ ಜಾರ್ಜ್ ಕಂಡತಿಲ್ ಎಸ್.ಜೆ. ಮತ್ತು ಸಿಸ್ಟರ್ ಅನ್ನಿ ಮಾರಿಯಾ ಸಿ.ಎಮ್. ಅವರಿಂದ ಟ್ರಾನ್ಯಾಕನಲ್ ಅನಾಲಿಸಿಸ್, ಗ್ರೂಪ್ ಡೈನಾಮಿಕ್ಸ್, ಗೆಸ್ಟಾಲ್ಟ್ ಥೆರಪಿ ಮತ್ತು ನಾನ್ ಡೈರೆಕ್ಟಿವ್ ಕೌನ್ಸೆಲಿಂಗ್ನಲ್ಲಿ ತರಬೇತಿ ಪಡೆದರು. 
ಮಾನಸಿಕ ವಿಜ್ಞಾನದಲ್ಲಿ ರೋಗವನ್ನು ವಾಸಿ ಮಾಡುವ ಬದಲು ರೋಗಿ ವಿಶ್ಲೇಷಣೆ ಮಾಡುವ ಹಾಗೂ ಆತನ ಪ್ರಜ್ಞೆಯನ್ನು ವಿಶ್ಲೇಷಿಸುವ ನೂತನ ಪದ್ಧತಿ ೧೯೭೦ರಿಂದ ಆರಂಭಗೊಂಡಿತು. ಮೀನಗುಂಡಿಯವರು ಈ ಪದ್ಧತಿಯನ್ನು ಅಭ್ಯಸಿಸಿ ಕರ್ನಾಟಕದಲ್ಲಿ ವಿವಿಧೆಡೆ ತರಬೇತಿ ಶಿಬಿರಗಳನ್ನು ನಡೆಸಿ ಜನಪ್ರಿಯಗೊಳಿಸಿದರು. 
೧೯೮೮ರಲ್ಲಿ ಮೀನಗುಂಡಿಯವರು ಮನಸ್ಸು ಇಲ್ಲದ ಮಾರ್ಗ ಕೃತಿಯನ್ನು ಪ್ರಕಟಿಸಿ ನೂತನ ಚಿಕಿತ್ಸಾ ಕ್ರಮವನ್ನು ಕನ್ನಡನಾಡಿನ ಜನತೆಗೆ ಪರಿಚಯಿಸಿದರು. ಈ ಕೃತಿಗೆ ೧೯೯೨-೯೩ನೇ ಸಾಲಿನ ಮೂಡಬಿದಿರೆಯ ವರ್ಧಮಾನ ಸಾಹಿತ್ಯ ಪ್ರಶಸ್ತಿ ಲಭಿಸಿತು. 'ಈ ವರ್ತನೆಗಳು ನಿಮ್ಮಲ್ಲಿ ಎಷ್ಟಿವೆ?' ಮೀನಗುಂಡಿಯವರ ಇನ್ನೊಂದು ಕೃತಿಯಾಗಿದೆ. 
ಮನಸ್ಸಿಗೆ ಸಂಬಂಧಿಸಿದ ದಾರ್ಶನಿಕ ಪರಿಕಲ್ಪನೆಗಳೇ ಹೆಚ್ಚಿರುವ ಸಂದರ್ಭದಲ್ಲಿ ಮಾನಸಿಕ ಅಸ್ವಸ್ಥತೆಗೆ ಕಾರಣವಾಗುವ ಮಾನಸಿಕ ಕ್ರಿಯೆಯ ವೈಜ್ಞಾನಿಕವೆನಿಸುವ ಅರಿವನ್ನು ಇವರು ತಂದುಕೊಟ್ಟರು. ಟ್ರ್ಯಾನ್ಸಕನಲ್ ಅನಾಲಿಸಿಸ್ ನ ಆಧಾರದಿಂದ ತಾನೇ ಮಾಡಿದ ಪ್ರಯೋಗ, ಚಿಕಿತ್ಸಾ ವಿಧಾನಗಳ ದೃಷ್ಣಾಂತದಿಂದ ಮಾನಸಿಕ ಆರೋಗ್ಯದ ಕುರಿತು ನೂತನ ಅರಿವನ್ನು ಮೂಡಿಸುತ್ತಾರೆ.

ವೈದ್ಯಕೀಯ
ಮನೋವಿಜ್ಞಾನ
ಜಲ್ಲೆ ಸಿದ್ದಮ್ಮ

ಜಲ್ಲೆ ಸಿದ್ದಮ್ಮ ಸಾಂಪ್ರದಾಯಿಕ ಪ್ರಸೂತಿಯ ಬಗ್ಗೆ ಸುಮಾರು ೨೫-೩೦ ವರ್ಷಳ ಕಾಲ ಸೇವೆ ಸಲ್ಲಿಸಿ, ಕನ್ನಡ ರಾಜ್ಯೋತ್ಸವ ಪ್ರಶಸ್ತಿಗೆ ಭಾಜನರಾದವರು.

ಜನನ, ಜೀವನ
ಜಲ್ಲೆ ಸಿದ್ದಮ್ಮ ಹುಟ್ಟಿದ್ದು ಚಾಮರಾಜನಗರ ತಾಲ್ಲೋಕು ಕಾಡಿಗೆರೆ ಸೋಲಿಗ ಜನಾಂಗದಲ್ಲಿ. ತಂದೆ- ಹಾಲೇಗೌಡ, ತಾಯಿ ಜಡೇ ಮಾದಮ್ಮ. ಬಾಲ್ಯದಲ್ಲಿ ಸಿದ್ದಮ್ಮ ಶಾಲೆಗೆ ಹೋಗಿ ಶಿಕ್ಷಣಪಡೆಯದೆ, ಪೋಡಿನ ಹಿರಿಯರ ಮಾರ್ಗದರ್ಶನದಂತೆ ಬೆಳೆದರು. ಬಾಲ್ಯದಲ್ಲಿಯೇ ಈಕೆ ಬಿಳಿಗಿರಿರಂಗನ ಬೆಟ್ಟದ ಯರಕನ ಗದ್ದೆಯ ಪೋಡಿನ ಜಲ್ಲೆ ಮಾದೇಗೌಡರನ್ನು ಸೋಲಿಗರ ಸಂಪ್ರದಾಯದಂತೆ ಮದುವೆಯಾದಳು. ಸಿದ್ದಮ್ಮನಿಗೆ ಮೂರು ಗಂಡು, ಐದು ಹೆಣ್ಣು.

ವೈದ್ಯೆಯಾಗಿ
ಸುಮಾರು ೨೫೦ ಔಷಧೀಯ ಸಸ್ಯಗಳ ಖಚಿತ ತಿಳಿವಳಿಕೆಅವರಿಗಿತ್ತು. ಜನಪದ ವೈದ್ಯೆಯಾಗಿ ಅವರು ಜನರ ಕಷ್ಟಗಳಿಗೆ ನೆರವಾದರು. ಜನಪದ ಹಾಡುಗಾರ್ತಿಯಾಗಿ ಸಮುದಾಯದ ಸಂಭ್ರಮವನ್ನು ಹೆಚ್ಚಿಸಿದರು. ಯಾವ ಪ್ರತಿಫಲಾನುಪೇಕ್ಷೆ ಇಲ್ಲದೆ ಇವೆಲ್ಲವನ್ನು ನಡೆಸಿದ ಹಿರಿಯ ಜೀವವಿದು. ಹೆಣ್ಣೋರ್ವಳು ಗರ್ಭಿಣಿಯಾಗಿ ಗರ್ಭಾವಧಿಯ ಒಂಬತ್ತೂ ತಿಂಗಳು ನೂರ ಇಪ್ಪತ್ತಾರು ಗಿಡಮೂಲಿಕೆಗಳನ್ನು ತಿಂಗಳಿಗನುಗುಣವಾಗಿ ಮತ್ತು ಆ ದೇಹಯನ್ನು ಬೇಡಿಕೆಯನ್ನು ಪರಿಶೀಲಿಸಿ ಜಲ್ಲೆ ಸಿದ್ದಮ್ಮ ನೀಡುತ್ತಿದ್ದರು. ತುಂಬಿದ ಬಸುರಿಯ ಕೈಗೆ ಆಧಾರವಾಗಿ ಹಿಡಿಯಲು ನೇತಾಡುವ ಹಗ್ಗ ಕೊಟ್ಟು, ಕುಕ್ಕರಗಾಲಿನಲ್ಲಿ ಕೂರಿಸಿ ಹೆರಿಗೆ ಮಾಡಿಸುವ ಸೋಲಿಗರ ಸಾಂಪ್ರದಾಯಿಕ ಕ್ರಮದಲ್ಲಿ ಪರಿಣಿತಳಾಗಿದ್ದ ಆಕೆ ಸಮಾಜದ ಸರ್ವರಿಗೆ ಹೀಗೆ ನೂರಾರು ಬಾರಿ ಸಹಾಯ ಮಾಡಿದ್ದರು. ಒಂದೇ ಒಂದು ಶಿಶುವಾಗಲೀ, ತಾಯಿಯಾಗಲೀ ಜಲ್ಲೆ ಸಿದ್ದಮ್ಮರ ಕೈಯಾಸರೆಯಲ್ಲಿ ಮರಣಿಸಲಿಲ್ಲವೆಂದು ಆಕೆಗೆ ಆಪ್ತರಾದ ಎಚ್ ರಾಮಾಚಾರ್ ಗೌರವದಿಂದ ನೆನೆಯುತ್ತಾರೆ. ಇದೆಲ್ಲ ಸೇರಿ ರೂಪುಗೊಂಡದ್ದು ಜಲ್ಲೆ ಸಿದ್ದಮ್ಮರ ಸೃಜನಶೀಲತೆ.

ನಿಧನ
ಸೋಲಿಗ ಜನಾಂಗದ ಪರಂಪರೆಯ ಬಗ್ಗೆ ಅಪಾರ ಮಾಹಿತಿಯನ್ನು ತಿಳಿದಿದ್ದ ಜಲ್ಲೆ ಸಿದ್ದಮ್ಮ ೨೦೦೪ನೆಯ ಇಸವಿಯಲ್ಲಿ ತೀರಿಕೊಂಡರು. ಆಕೆಯ ವಿದ್ವತ್ತು, ಪ್ರತಿಭೆ, ಸೇವೆಗಾಗಿ ಕರ್ನಾಟಕ ಸರಕಾರ ೨೦೦೦ನೇ ಇಸವಿಯಲ್ಲಿ ರಾಜ್ಯ ಪ್ರಶಸ್ತಿ ಕೊಟ್ಟು ಸನ್ಮಾನಿಸಿದೆ.

ಪ್ರಶಸ್ತಿ, ಗೌರವ
 ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ
 ಜಾನಪದ ಪ್ರಸೂತಿ ತಜ್ಞೆ ಎಂಬ ಗೌರವ

ಉಲ್ಲೇಖ 

ಜಾನಪದ
ರಾಮೇಶ್ವರ.ಎ.ಕೆ

ಎ.ಕೆ.ರಾಮೇಶ್ವರರು ಮಕ್ಕಳ ಸಾಹಿತಿಗಳಲ್ಲಿ ಪ್ರಮುಖರು. ಮಕ್ಕಳಿಗಾಗಿಯೇ ಹಲವಾರು ಕೃತಿಗಳನ್ನು ರಚಿಸಿದ ಕೀರ್ತಿ ಇವರದು.

ಪರಿಚಯ

೧೯೩೪ ಮೇ ೨ರಂದು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ದದಾಮಟ್ಟಿಯಲ್ಲಿ ಹುಟ್ಟಿದ ಎ.ಕೆ.ರಾಮೇಶ್ವರ ಅವರು ಗುಲಬರ್ಗಾ ಜಿಲ್ಲೆಯನ್ನು ತಮ್ಮ ಕಾರ್ಯಕ್ಷೇತ್ರವನ್ನಾಗಿಸಿಕೊಂಡು ಬಂದಿದದ್ದಾರೆ. ಪ್ರಾಥಮಿಕ ಶಾಲಾ ಶಿಕ್ಷಕರಾಗಿ ಸೇವೆ ಸಲ್ಲಿಸಿ ನಿವೃತ್ತರಾದ ರಾಮೇಶ್ವರ ಅವರು ಮಕ್ಕಳ ಸಾಹಿತಿ ಎಂದೇ ಪ್ರಸಿದ್ಧರಾದವರು. ಮಕ್ಕಳಿಗಾಗಿ ಸುಮಾರು ಹತ್ತು ಗ್ರಂಥಗಳನ್ನು ರಚಿಸಿರುವ ಇವರು ಜಾನಪದ ಕ್ಷೇತ್ರದಲ್ಲೂ ಗಮನಾರ್ಹ ಕೆಲಸ ಮಾಡಿದ್ದಾರೆ. ಸರಳ ಜೀವನ ನಡೆಸುವ ಎ.ಕೆ.ರಾಮೇಶ್ವರ ಅವರು ಹಳ್ಳಿಗಳತ್ತ ಆಕರ್ಷಿತರಾಗಿ ಜನಪದರ ಕಲೆ,ಸಾಹಿತ್ಯ, ಸಂಪ್ರಾದ್ಯಗಳನ್ನೆಲ್ಲ ತೆರೆದ ಕಣ್ಣಿನಿಂದ ಪರಿವೀಕ್ಷಿಸಿದರು: ಫಲವಾಗಿ ನಾಲ್ಕಾರು ಕೃತಿಗಳನ್ನು ಜನಪದ ಸಾಹಿತ್ಯಕ್ಕೆ ನೀಡಿದ್ದಾರೆ.

ಕೃತಿಗಳು

 ೧೯೮೪ರಲ್ಲಿ ಪ್ರಕಟಗೊಂಡ ಹಣಚಿಬಟ್ಟಿನ ಕೈ ಎಂಬ ಇವರ ಕೃತಿ ಜಾನಪದ ವಿಷಯಗಳಿಗೆ ಸಂಬಂಧಿಸಿದ ಎಂಟು ಲೇಖನಗಳನ್ನು ಹೊಂದಿದೆ. 
 ಜಾನಪದರು ಕಂಡ ಸಾಕ್ಷರತೆ, ಜಾನಪದ ಸಾಹಿತ್ಯದಲ್ಲಿ ಕೌಟುಂಬಿಕ ಕಲ್ಪನೆ. 
 ಜಾನಪದ ವಾದ್ಯಗಳು 
 ಜಾನಪದ ವೇಷಭೂಷಣಗಳು 
 ಒಗಟುಗಳು, 
 ಶಿಶುಪ್ರಾಸಗಳು
 ಜಾನಪದ ಋಷಿಯೊಡನೆ ಕಳೆದ ದಿನಗಳು

ಉಲ್ಲೇಖ

ಸಾಹಿತಿಗಳು
ಲಾರ್ಡ ಅಲ್ಬರ್ಟ್



ಪರಿಚಯ
ಹೋಮರೀಯ ಕಾವ್ಯ ಸಂಪ್ರಾದಾಯದ ಅಧ್ಯಯನದ ಸಂದರ್ಭದಲ್ಲಿ ಜನಪದ ಮಹಾಕಾವ್ಯಗಳ ಸಂರಚನೆ ಹಾಗೂ ಪ್ರಸರಣವನ್ನು ಕುರಿತಂತೆ ಮಿಲ್ಮನ್ ಪ್ಯಾರಿ ಮಂಡಿಸಿದ ಸೂತ್ರಾತ್ಮಕ ಅಭಿವ್ಯಕ್ತಿಯ ಪರಿಕಲ್ಪನೆಯನ್ನು ಪರಿಷ್ಕೃತಗೊಳಿಸ ಮೌಕಿಕ ಸೂತ್ರತಾತ್ಮಕ ಸಿದ್ಧಾಂಥ ಅಥವಾ ಪ್ಯಾರಿ ಲರ್ಡ ಸಿದ್ಧಾಂತವನ್ನು ಪ್ರಚುರಪಡಿಸಿದವರು ಲಾರ್ಡ ಅಲ್ಬರ್ಟ್ ೧೯೬೦. ತನ್ನ ಗುರು ಮಿಲ್‍ಮನ್ ಪ್ಯಾರಿ ಜೊತೆ ಯುಗೋಸ್ಲಾವಿಯಾ ದೇಶದ ಸ್ಲಾವಿಕ್ ಮೌಕಿಕ ಕಾವ್ಯವನ್ನು ಕುರೊತಂತೆ ನಡೆಸಿದ ವ್ಯಾಪಕ ಕ್ಷೇತ್ರ ಕಾರ್ಯ ಹಾಗೂ ಸಂಗ್ರಹಿಸಿದ ಅಪಾರ ಪ್ರಮಾಣದ ಪಠ್ಯ ಶರೀರವನ್ನು ಬಳಸಿಕೊಂಡು ಆಲ್ಬರ್ಟ್ ಲಾರ್ಡ್ ಮೌಕಿಕ ಸೂತ್ರಾತ್ಮಕ ಸಿದ್ಧಾಂತವನ್ನು ಪ್ರತಿಪಾದಿಸುವ 'ದಿ ಸಿಂಗರ್ ಆಫ್ ಟೇಲ್ಸ್' ಗ್ರಂಥವನ್ನು ಪ್ರಕಟಪಡಿಸಿದರು.

ಸಾಹಿತ್ಯ
ಲಾರ್ಡ್ ಅವರು ನಡೆಸಿದ ಸ್ಲಾವಿಕ್ ಕಾವ್ಯ ಗಾಯಕರ ಕಾವ್ಯ ಪ್ರದರ್ಶನಗಳ ಅಧ್ಯಯನದ ಫಲವಾಗಿ ನಿರೂಪಕರು ಸೂತ್ರಗಳನ್ನು ತಮ್ಮ ಸ್ಮರಣೆಯಲ್ಲಿರಿಸಿಕೊಂಡು ಕಾವ್ಯ ನಿರೂಪಣೆಯ ಸಂದರ್ಭದಲ್ಲಿ ಅವುಗಳನ್ನು ಬಳಸುತ್ತಾರೆ ಎಂಬ ನಿಲುವನ್ನು ಪ್ರಕಟಿಸಿದ್ದಾರೆ. ಲಾರ್ಡಾ ಅವರು ಹೇಳುವಂತೆ ಸೂತ್ರಗಳೆಂದರೆ, ಗೇಯಾತ್ಮಕ, ಛಂದೋಬಧ್ಧ, ನಾದಾತ್ಮಕ ಮಾದರಿಗಳಾಗಿದ್ದು ಅವು ಮೌಕಿಕ ಕಾವ್ಯ ಸಂರಚನೆಯಲ್ಲಿ ಅಣಿಗೊಳ್ಳುತ್ತವೆ. ಯುವ  ಗಾಯಕರು ಕಾವ್ಯ ಗಾಯನ ಆರಂಭಿಸುವ ಈ ಸೂತ್ರಗಳನ್ನು ತಮ್ಮಲ್ಲಿ ಅಂತಸ್ಥಗೊಳಿಸಿಕೊಳ್ಳಬೇಕಾಗುತ್ತದೆ ಹಿಗಾಗಿ ಆ ಸೂತ್ರಗಳನ್ನು ಮೌಖಿಕ ನಿರೂಪಣೆಯ ಶೈಲಿಯ ಅಡಿಗಲ್ಲು ಎನ್ನಬಹುದು.

ಸಾಧನೆ
೧೯೩೪ರಲ್ಲಿ ಪ್ಯಾರಿಯರ ನಿಧನದ ಬಳಿಕ ಯುಗೊಸ್ಲವಿಯಾ ದೇಶದ ಜನಪದ ಕಾವ್ಯಗಳನ್ನು ಅಭ್ಯಸಿಸಿ ಜನಪದದ ಮಹಾಕಾವ್ಯಗಳಿಗೆ ಸಂಬಂದಿಸಿದಂತೆ ಅನೇಕ ಕಲ್ಪನೆಯನ್ನು ಬಳಕೆಗೆ ತಂದರು. ವಸ್ತುವೊಂದು ಸಂಪ್ರಾದಾಯಿಕ ಕಾವ್ಯಗಳಲ್ಲಿ ಮತ್ತೆ ಪುನರಾವೃತ್ತಿಯಾಗುವ ವಿವಾರಾತ್ತಮಕ ಅಂಶವೇ ವಸ್ತು. ಲಾರ್ಡ್ ಪ್ರಚುರಪಡಿಸಿದರು ಸೊತ್ರಾತ್ಮಕ ಸಿದ್ಧಾಂತ ಇಂದು ಜಗತ್ತಿನಾದ್ಯಂತ ಒಂದು ಅಧ್ಯಯನ ಪಂಥವಾಗಿ ಬೆಳೆದಿದೆ. ಕಾವ್ಯವೊಂದು ಗಾಯಕನಲ್ಲಿ ಬಾಯಿಪಾಠದ ಮೊಲಕ ಹರಿದುಬರುತ್ತದೆಯೋಅಥವಾ ಪ್ರತಿಪ್ರದರ್ಶನದ ಮುಹೊರ್ತದಲ್ಲಿ ಪುನರ್ ಸಂಯೋಜಿಸ್ಪಡುವುದೋ ಎಂಬುದನ್ನು ತಿಳಯುವುದರಲ್ಲಿ ಈ ಸಿದ್ದಾಂತವು ನೆರವಿಗೆ ಬಂದಿತು. ವರ್ತಮಾನದೊಂದಿಗೆ ಶತಶತಮಾನಗಳ ಸಂಸ್ಕ್ರತಿಯನ್ನು ಗರ್ಭೀಕರಿಸಿಕೊಂಡು ಬರಬಲ್ಲ ಕಾವ್ಯ ಸಂಪ್ರದಾಯವೆಂಬ ಭಾವನೆಯ ಪರಿಚಯವಾಯಿತು. ಪ್ಯಾರಿ ಲಾರ್ಡ್ ಅವರ ಮೌಖಿಕ ಸೊತ್ರಾತ್ಮಕ ಸಿದ್ಧಾಂತವು ಪಠ್ಯ ಕೇಂದ್ರಿತವಾಗಿದ್ದು ಸಂದರ್ಭವನ್ನು ವಿಶೇಷವಾಗಿ ಗಮನಿಸುವುದಿಲ್ಲಿ ಎಂಬ ಆಕ್ಷೇಪವನ್ನು ಡಂಡೆಸ್ ಮುಂತಾದ ವಿದ್ವಾಂಸರು ಮಾಡಿದುದುಂಟು. ಆದರೆ ಸಂದರ್ಭದಿಂದ ಪಠ್ಯದ ಮೇಲಾಗುವ ಪರಿಣಾಮವನ್ನು ಈಸಿದ್ಧಾಂತ ಗಮನಿಸುತ್ತದೆ. ಒಂದೇ ಪಠ್ಯದ ಹಲವು ಪಾಠಗಳನ್ನು ಭಿನ್ನ ಭಿನ್ನ  ಸಂದರ್ಭಗಳಲ್ಲಿ ಸಂಗ್ರಹಿಸಿ ಅಲ್ಲಿನ ಸೊತ್ರ ಹಾಗೊ ವಸ್ತುಗಳನ್ನು ಗಮನಿಸಲಾಗುತ್ತದೆ.

ಉಲ್ಲೇಖ

ಸಾಹಿತಿಗಳು
ಸೇಂಟ್ ಮೇರಿಸ್ ಬಸಿಲಿಕ

ಕ್ರಿಶ್ಚಿಯನ್ ಧರ್ಮವು 1648 ಮೈಸೂರು ಪ್ರಾಂತ್ಯದ ರಾಜಧಾನಿ ಶ್ರೀರಂಗಪಟ್ಟಣಕ್ಕೆ ಪ್ರವೇಶಿಸಿದಾಗ ಬೆಂಗಳೂರು ಒಂದು ಪುಟ್ಟ ನಗರವಾಗಿತ್ತು. . ಆದರೆ 1724-25 ರಲ್ಲಿ ಹೈದರ್ ಅಲಿ ಅವರ ಅಧಿಕಾರದ ಅವಧಿಯಲ್ಲಿ , ಬೆಂಗಳೂರು ಕಲಾಸಿಪಾಳ್ಯ ಪ್ರದೇಶದಲ್ಲಿ, ತನ್ನ ಮೊದಲ ಚರ್ಚ್, "ಡ್ರಮ್ ವಾದಕ" ಚಾಪೆಲ್ ಕಂಡಿತು. ಟಿಪ್ಪು ಸುಲ್ತಾನ್ ಸಿಂಹಾಸನವನ್ನು ಏರಿದಾಗ, ಕ್ರಿಶ್ಚಿಯನ್ ಮಿಷನರಿಗಳು ಮೈಸೂರು ಪಲಾಯನ ಮಾಡಬೇಕಾಯಿತು 1799ರ ತನಕ ಮರ್ಕಿ ಆಗಿತ್ತು,; ಬ್ರಿಟಿಷರು 1799 ರಲ್ಲಿ ಟಿಪ್ಪು ಸುಲ್ತಾನ್ ನಿಂದ ಶ್ರೀರಂಗಪಟ್ಟಣ ಸ್ವಾಧೀನಪಡಿಸಿಕೊಂಡರು.ತದ ನಂತರ ಫ್ರೆಂಚ್ ಎಮ್ಇಪಿ ಪಾದ್ರಿ, ಜೀನ್ ಆಂಟೊನಿ ಬೆಂಗಳೂರು ತಲುಪಿ ಕ್ಯಾಥೊಲಿಕ್ ಧರ್ಮ ಕಾಪಾಡುವ ಕೆಲಸದಲ್ಲಿ ತೊಡಗಿದರು. ಸೋಮನಹಳ್ಳಿ, ಕಮ್ಮನಹಳ್ಳಿ, ಬೇಗೂರು,ಗುಂಜನ್, ಪಾಲಹಳ್ಳಿ , ಡೋರ್ನಹಳ್ಳಿ,ಶೆಟ್ಟಿಹಳ್ಳಿ ಇತ್ಯಾದಿ ಜಾಗಗಳಿಗೆ ತೆರಳಿ ಅವರು ಕ್ಯಾಥೊಲಿಕ್ ಕುಟುಂಬಗಳಿಗೆ ಭೇಟಿ ನೀಡಿ ಅವರ ಆಧ್ಯಾತ್ಮಿಕ ಅಗತ್ಯಗಳನ್ನು ಸಲ್ಲಿಸುವುದರ ಕ್ರೆಸ್ತ ಧರ್ಮವನ್ನು ಎಲ್ಲೆಡೆ ಉಳಿಸಿ ಬೆಳೆಸಿದರು. ಅವರು ಭಾರತದಲ್ಲಿ ಲಸಿಕೆಯನ್ನು ಪರಿಚಯಿಸಲಾಯಿಸಿರು ಮತ್ತು "ಹಿಂದೂ ಶಿಷ್ಟಾಚಾರಗಳು, ಕಸ್ಟಮ್ಸ್ ಮತ್ತು ಸಮಾರೋಹ" ಪ್ರಸಿದ್ಧ ಪುಸ್ತಕಗಳನ್ನು ಬರೆದರು. ಜೀನ್ ಆಂಟೊನಿ ಡ್ಯುಬಿಸ್ ಧರಿಸಿದ್ದ ಸಮೂಹ ಉಡುಪುಗಳನ್ನು ಇನ್ನೂ ಶ್ರೀರಂಗಪಟ್ಟಣ ಬಳಿ ಇರುವ ಪಾಲಹಳ್ಳಿ ಚರ್ಚ್ ನಲ್ಲಿ ಇನ್ನು ಸಂರಕ್ಷಿಸಿಡಲಾಗಿದೆ.

1803 ರಲ್ಲಿ ಬಿಲ್ಲಿ ಅಕ್ಕಿ ಪಳ್ಳಿ ಅಥವಾ,ಬ್ಲಾಕ್ ಪಲ್ಲಿಯಲ್ಲಿ ಒಂದು ಹುಲ್ಲು ಛಾವಣಿಯ ಚಾಪೆಲನ್ನು ನಿರ್ಮಿಸಿದರು ಅದನ್ನು "ಕಾಣಿಕೆ ಮಾತೆ ದೇವಾಲಯ" ಎಂದು ಕರೆಯಲಾಯಿತು. ಸಣ್ಣ ಪ್ರಾರ್ಥನೆ ಮನೆ ಈಗ  ಪ್ರಸ್ತುತ  ಬೆಸಿಲಿಕಾ ಸ್ಥಳ ಆಗಿದೆ. ಬೆಂಗಳೂರು ಕಂಟೋನ್ಮೆಂಟ್ ಸ್ಥಾಪಿತವಾದಾಗ, ಸಾಮೂಹಿಕ ನಿಯಮಿತವಾಗಿ ಯುರೋಪಿಯನ್ ಮತ್ತು ಭಾರತೀಯ ಕ್ಯಾಥೊಲಿಕ್ ಹಾಜರಿದ್ದರು ಇದು ತಂದೆಯ ಜೀನ್ ಆಂಟೊನಿ ದುಬೋಯ್ಸ್ ರವರ ಆಡಳಿತ್ವದಲ್ಲಿ ನಡೆಯಿತು. 1813 ರಲ್ಲಿ, ಬ್ರಿಟಿಷರ ಸಹಾಯದೊಂದಿಗೆ ಜೀನ್ ಆಂಟೊನಿಯವರು ಚರ್ಚನ್ನು  ಶುದ್ಧೀಕರಣ  ಚರ್ಚು ಎಂದು ಬದಲಾಯಿಸಲಾಯಿತು.ಇದು. ಇತ್ತೀಚಿನವರೆಗೆ, ವರ್ಷದ '1813' ರ ಕೆತ್ತನೆ ಪವಾಡದ ಪ್ರತಿಮೆಯಿಂದಾಗಿ  ಚರ್ಚ್ ಮುಂದೆ ಗುಂಬ ಕಾಣಿಸಿಕೊಂಡಿತ್ತು. ಅವರು ಅದೇ ವರ್ಷದ ಪುರೋಹಿತರು ಒಂದು ನಿವಾಸವಾಗಿ ದಾಖಲಿಸಿದವರು,.ತರುವಾಯ 1832 ರಲ್ಲಿ ಸ್ಫೋಟಿಸಿದ ಕೋಮುಗಲಭೆಯಲ್ಲಿ ಚರ್ಚ್ ತೊಂದರೆಗೆ ಈಡಾಯಿತು. ನಂತರ ಇದನ್ನು ರೆವರೆಂಡ್  ಕ್ಲೆಯ್ನರ್ 1856-1882 ವರ್ಷಗಳ ಅವಧಿಯಲ್ಲಿ ಪುನಃ ನಿರ್ಮಿಸಲ್ಪಟ್ಟಿತು .

ಅದರ ಮೂಲ ಹೆಸರು, ಪ್ರಸ್ತುತಿ ಆಫ್ ಅವರ್ ಲೇಡಿ ಆಫ್ ಚರ್ಚ್ ಎಂದು ಕರೆದರು. ಈದನ್ನು ಗೋಥಿಕ್ ರೂಪದಲ್ಲಿ ಬೆಸಿಲಿಕಾ ನಿರ್ಮಿಸಿದರು. ಈ ಹೊಸ ಚರ್ಚ್ ನ್ನು 35 ಯಾಜಕರೂ , 4,000 ಕ್ಯಾಥೊಲಿಕ್ ಉಪಸ್ಥಿತಿಯಲ್ಲಿ, ಬಿಷಪ್ ಜೀನ್ ಯ್ವೆಸ್ ಮೇರಿ ಕೋಡಾವ್, ಮೈಸೂರು ವಿಕಾರ್ ಅಪೋಸ್ಟೋಲಿಕ್ ರವರ ಮೂಲಕ ಸೆಪ್ಟೆಂಬರ್ 8, 1882 ರಂದು ಪವಿತ್ರ ಮಾಡಲಾಯಿತು. ಹೊಸ ಚರ್ಚ್ ನಿರ್ಮಾಣದ ಖರ್ಚು ಒಟ್ಟು ಪ್ರಮಾಣವನ್ನು. ಪ್ರವಚನಪೀಠ ಪ್ರತಿಮೆಗಳು ಸೇರಿದಂತೆ ರೂ29.659 ಆಗಿತ್ತು. . ಕಾಲಾನಂತರದಲ್ಲಿ, ಸೇಂಟ್ ಮೇರಿಸ್ ಚರ್ಚ್ ಪ್ಯಾರಿಷ್ ಬೆಂಗಳೂರಿನಲ್ಲಿ ಪ್ರಮುಖವಾದ ಇತರ ಚರ್ಚುಗಳ, ಅಂದರೆ ಸೇಂಟ್ ಫ್ರಾನ್ಸಿಸ್ ಕ್ಸೇವಿಯರ್ ಕೆಥಡ್ರಲ್ (1851), ಸೇಂಟ್ ಜೋಸೆಫ್ ಚರ್ಚ್ (1867) ಮತ್ತು ಸೇಕ್ರೆಡ್ ಹಾರ್ಟ್ ಹೊಂದಿದೆ ಎಂದು ಚರ್ಚ್, ಅಶೋಕನಗರ (1867) ಅವುಗಳಲ್ಲಿ ಒಂದಾಯಿತು.ಸೇಂಟ್ ಮೇರಿಸ್ ಚರ್ಚ್ ನ್ನು ಪೋಪ್ ಪಾಲ್ 6 ಹೊರಡಿಸಿದ ಆದೇಶದ ಮೂಲಕ 1973 ರಲ್ಲಿ ಮೈನರ್ ಬೆಸಿಲಿಕಾ ಎಂಬ ಸ್ತಾನಮಾನ ದೊರಕಿತು. ಇದು ಭಾರತದಲ್ಲಿ ಆರನೇ ಚರ್ಚ್ ಈ ಸ್ಥಾನಮಾನವನ್ನು ಪಡೆದಿದೆ. ಬ್ಲ್ಯಾಕ್ಪಲ್ಲಿ ಪ್ರದೇಶದವನ್ನು ಈಗ ಶಿವಾಜಿನಗರ ಎಂದು ಕರೆಯಲಾಗುತ್ತದೆ.

ಕ್ರೈಸ್ತ ದೇವಾಲಯಗಳು
ರವಿರಾಜ ಬಳ್ಳಾಲ

ಶ್ರೀ ರವಿರಾಜ ಬಳ್ಳಾಲ
 ಪೂಜ್ಯ ಶ್ರೀ ರವಿರಾಜ ಬಲ್ಲಾಳ್ರವರ  ದೊಡ್ಡಪ್ಪಾಜಿಯವರಾದ ಶ್ರೀ ಮದ್ವೀರನರಸಿಂಹ ಲಕ್ಷ್ಮಪ್ಪರಸರಾದ ಬಂಗರಾಜ ಒಡೆಯರು ಈಗಿನ ಬಂಗಾಡಿ ಅರಮನೆಯನ್ನು ೧೯೦೧ರಲ್ಲಿ ಕಟ್ಟಿಸಿದರೆಂದು ಚಾವಡಿಡಿಯ ಮಧ್ಯದಲ್ಲಿ ಚಕ್ರಾಕಾರದಲ್ಲಿರುವ ಕೆತ್ತನೆ ಕೆಲಸದ ಒಂದು ಶಾಸನದಲ್ಲಿ ತಿಳಿದು ಬರುತ್ತದೆ. ಇವರಿಗೆ ಮಕ್ಕಳಿರಲಿಲ್ಲ. ಹಾಗಾಗಿ ರವಿರಾಜರ ಮೇಲೆ ಅಪಾರ ಪ್ರೀತಿ ಇರಿಸಿ ಅವರ ದೈನಂದಿನ ಸ್ನಾನ,ಪೂಜೆ,ಊಟ,ಮಲಗುವಾಗ ಹೀಗೆ ಪ್ರತಿಯೋಮದು ವ್ಯವಹಾರದಲ್ಲೂ ರವಿರಾಜರನ್ನು ಅವರೊಂದಿಗೆ ಇರಿಸಿಕೊಳ್ಳುತ್ತಿದ್ದರು.ಶ್ರೀ ನರಸಿಂಹ ಲಕ್ಷ್ಮಪ್ಪ ಅರಸರು ಇವರಿಗೆ ಇಟ್ಟ ಹೆಸರು ರವಿರಾಜ ಎಂದಾದರೂ ಪ್ರೀತಿಯಿಂದ ಕರೆಯುವ ಹೆಸರು ಅಣ್ಣಯ್ಯ ಎಂದಾಯಿತು. ಹಿರಿಯರೆಲ್ಲಾ ಇದೇ ಹೆಸರಿನಿಂದಲೇರೆಯುತ್ತಿದ್ದರು.
 ಜೈನಾಗಮ, ಪುರಾಣ ಮುಂತಾದ ಗ್ರಂಥ ಭಂಡಾರವನ್ನು ಸ್ವತ‍ಃ ಲೀಲಾಜಾಲವಾಗಿ ಪಠಣ ಮಾಡುವ ಹಾಗೂ ಅರ್ಥೈಸಿ ಸುಲಭ ಶೈಲಿಯಲ್ಲಿ ಮತ್ತೊಬ್ಬರಿಗೆ ವ್ಯಾಖ್ಯಾನದಿಂದ ಫಲವನ್ನು ಉಣ್ಣಿಸುವ ಮಹಾವಿದ್ವಾಂಸರೂ ಆಗಿದ್ದರು. ಆದರೆ ಅಂಥಾ ಗೌರವಾನ್ವಿತ ಮಹಾವಿದ್ವಾಂಸರಾಗಿದ್ದ ಒಡೆಯರು ರವಿರಾಜರ ನಾಲ್ಕನೇ ವಷ‍ ವಯಸ್ಸಿನಲ್ಲಿರುವಾಗ ಪಂಚ ನಮಸ್ಕಾರ ಮಂತ್ರವನ್ನು ನೆನಯುತ್ತಾ ಸ್ವರ್ಗಸ್ಥರಾದರು. ಅಂತಿಮ ಕ್ಷಣದ ಒಂದೇ ಒಂದು ತಾಸಿನ ಮುಂಚಿನವರೆಗೂ ಅವರ ಆತ್ಮೀಯತೆಯ ಆ ಪ್ರೀತಿಯು ರವಿರಾಜರನ್ನು ಅಗಲದೇ ಮಹಾನುಭಾವರ ಜಠರದ ಮೇಲೇಯೇಮಲಗುವಂತೆ ಪ್ರೇರೇಪಿಸಿತು. ಆಗಿನ ಹೃದಯ ಸ್ಪರ್ಶಿಸುವಂಥ ಆ ಪ್ರೀತಿಯ ನೆನಪು ಈಗಲೂ ಶ್ರೀಯುತರಲ್ಲಿ ನೆಲೆಯೂರಿ ನಿಂತಿದೆ.. ಸನ್ಮಾನ್ಯರ ಅಂತ್ಯಗಾಲದಲ್ಲಿ ಶ್ರೀಯುತರು ಅಪ್ಪಾಜಿಯವರಿಂದ ಶಾಸ್ತ್ರೋಪದೇಶ ಕೇಳುತ್ತಾ ಕೊನೆಯುಸಿರಿನಿಂದ ಈ ನಶ್ವರದೇಹವನ್ನು ತ್ಯಜಿಸಿ ಸ್ವರ್ಗಸ್ಥರಾದರು. ಆಮೇಲೆ ಶ್ರೀಯುತರ ತಂದೆಯವರು ಇವರ ೫ನೇ ವರ್ಷ ಪ್ರಾಯದಲ್ಲಿ ಶಾಸ್ತ್ರೋಕ್ತವಾದ ಚೌಲಕರ್ಮವಿಧಿಯನ್ನು ಬಂಗಾಡಿ ಅರಮನೆ ಯಲ್ಲೆ ಅದ್ಧೂರಿಯಾಗಿ ನೆರವೇರಿಸಿದರು. ಆರನೇ ವರ್ಷದಲ್ಲಿ ನವರಾತ್ರಿಯ ವಿಜಯದಶಮಿ ಯಂದು ತಮ್ಮ ಕುಲದೇವರಾದ ಅರಮನೆ ಬಸದಿಯ ಶ್ರೀ 
ಅದಿನಾಥ ಸ್ವಾಮಿ ಮತ್ತು ಶ್ರೀ ಪದ್ಮಾವತಿ ಅಮ್ಮನವರ ಸನ್ನಿಧಿಯಲ್ಲಿ ಅಕ್ಷತೆಯ ಮೇಲೆ ಅಕ್ಷರಮಾಲೆಯನ್ನು ಶ್ರೀಯುತರ ಕೈಯಿಂದ ಬರೆಸಿ ಅಕ್ಷರಾಭ್ಯಾಸ ಪ್ರಾರಂಭಿಸಿ ಶಾಲೆಗೆ ದಾಖಲಾತಿ ಮಾಡಿದರು.
 ಆಗಿನ ಕಾಲದಲ್ಲಿ ಊರಲ್ಲಿ ಶಾಲೆಗೆ ಸ್ವಂತ ಕಟ್ಟಡವಿರಲಿಲ್ಲ. ಈಗ ಸರಕಾರಿ ಬ್ಯಾಂಕು ಇರುವ ಈಗಿನ ಕಟ್ಟಡದಲ್ಲಿ ೩ ಜನ ಅಧ್ಯಾಪಕರಿರುವ  ೫ನೇ ತರಗತಿವರೆಗೆ ವಿದ್ಯಾರ್ಜನೆಹೊಂದುವ ಶಾಲೆ ಇತ್ತು. ಈ ಶಾಲೆಯಲ್ಲೇ ಶ್ರೀಯುತರ ವಿದ್ಯಾಭ್ಯಾಸದ ಪ್ರಾರಂಭ.ಐದಾರು ಗ್ರಾಮಗಳಿಗೆ ಇದೊಂದೆ ಶಾಲೆ. ನಾಲ್ಕೈದು ಮೈಲು ದೂರದಿಂದ ಮಕ್ಕಳು ಕಾಲ್ನಡಿಗೆಯಿಂದಲೇಶಾಲೆಗೆ ಬರುತ್ತಿದ್ದರು. ಆ ಸಮಯದಲ್ಲಿ ಶಿಸ್ತುಬದ್ಧವಾದ ಕಲಿಸುವಿಕೆ.ಅಧ್ಯಾಪಕರು ಶಾಲೆಗೆ ಪ್ರವೇಶಿಸುವಾಗ ನಿಶ್ಯಬ್ದದಿಂದ ಎದ್ದು ನಿಂತು ವಿನಯಪೂರ್ವಕ ಶಿಷ್ಯವರ್ಗದಿಂದ ಸ್ವಾಗತ,ಭಯ,ಭಕ್ತಿಯಿಂದ ಲವಲವಿಕೆಯ ಕಲಿಕೆಯ ಹಂಬಲ ಇದೆಲ್ಲಾ ಆಗಿನ ವೈಶಿಷ್ಟ್ಯ ಎಂದು ರವಿರಾಜರು ಹೇಳುತ್ತಾರೆ. ಶಾಲೆಯ ಪ್ರಯಾಣದ ಜೊತೆಗೆ ಶ್ರೀಯುತರ ಪ್ರಯಾಣವೂ ಮುಂದುವರಿದು ಕೊನೆಯ ಹಂತದ ೫ನೇ ತರಗತಿಯ ತೇರ್ಗಡೆಯಾಯಿತು.
 ಶ್ರೀಯುತರ ತಂದೆಯವರು ಇವರ ಮೇಲಿನ ಪ್ರೀತಿಯಿಂದ ಯಾವ ಸಂದರ್ಭದಲ್ಲೂ ಯಾವ ರೀತಿಯ ಬೆದರಿಕೆಯ ಮಾತುಗಳನ್ನಾಗಲಿ, ಹೊಡೆದು ಶಿಕ್ಷಿಸುವ ಪದ್ಧತಿಯಾಗಲಿ ಇವರಿಗೆ ಗೊತ್ತೇ ಇರಲಿಲ್ಲವಂತೆ .ಶ್ರೀಯುತರಿಗೆ ಬಾಲ್ಯದ ೮ನೇ ವಯಸ್ಸಿನಲ್ಲಿ ಜ್ಞಾನೋದಯವಾಗಿ ಹಳೆಯ ನೆನಪಿನ ಅದೊಂದು ಸುದಿನವನ್ನು ತಿಳಿಸಲು ಬಯಸುತ್ತಾರೆ.
 ಶ್ರೀಯುತರು ಮತ್ತು ಅವರ ಅಣ್ಣ ಎಂದಿನಂತೆ ಮಾಮೂಲಾಗಿ ಆ ದಿನವೂ ಆಟವಾಡಿಕೊಂಡು ಈಗಲೂ ಇರುವ ತಮ್ಮ ದನಗಳ ಹಟ್ಟಿಯ ಹಿಂಭಾಗದಲ್ಲಿ ಜಗಳ ಪ್ರಾರಂಭಿಸಿದ್ದರು. ಅದೇಕೋ ಶ್ರೀಯುತರ ಅಪ್ಪಾಜಿಯವರಿಗೆ ಆದಿನ ಕೋಪ ನೆತ್ತಿಗೇರಿ ತಮ್ಮ ಅಂಗಳದಲ್ಲಿ ಕಟಾವು ಮಾಡಿ ಶೇಖರಿಸಿದ ಎಳ್ಳಿನ ಗಿಡಗಳ ರಾಶಿಯಿಂದ ನಾಲ್ಕೈದು ಬಳಿತ ಗಿಡಗಳು ಅವರ ಕೈ ಸೇರಿದವು. ಆ ಗಿಡಗಳಿಂದ ಒಂದೇಸಮನೆ ರಪ ರಪನೆ ಬಾರಿಸಿದರು. ಆಗಲೇ
ಅಗ್ಗಿಜರಿ

ರಾತ್ರಿ ವೇಳೆ ಪ್ರಕಾಶಮಾನ ಬೆಳಕು ಹೊರಸೂಸುವ ಒಂದು ಜೀವಿ ಅಗ್ಗಿಜರಿ. ಬೆಟ್ಟಗುಡ್ಡಗಳಲ್ಲಿ ಪುಟ್ಟ ಪೊದೆಗಳಲ್ಲಿ ಸ್ವಚ್ಚಂದವಾಗಿ ಬದುಕು ನಡೆಸುವ ಈ ಜೀವಿಯದು ಜರಿಯಂತೆ ಕಾಣುವ ದೇಹ. ನಿಸರ್ಗದಲ್ಲಿರುವ ವೈಚಿತ್ರಗಳನ್ನು ಗಮನಿಸುತ್ತ ಬಂದರೆ ತಮ್ಮ ದೇಹದ ವಿವಿಧ ಭಾಗಗಳಿಂದ ಬೆಳಕಿನ ಸಿರಿ ಹರಿಸುವ ಅಸಂಖ್ಯಾತ ಜೀವಿಗಳಿರುವುದು ಬೆರಗು ಹುಟ್ಟಿಸುತ್ತದೆ. ಇದನ್ನು ವಿಜ್ಞಾನದಲ್ಲಿ 'ಜೀವಪ್ರಭೆ' ( Bioluminescence ) ಅಥವಾ 'ಶೀತಲ ದೀಪ' (Cold light) ಎಂದು ಕರೆಯುತ್ತಾರೆ. ಇದನ್ನು ಕನ್ನಡದಲ್ಲಿ ಕ್ರಮವಾಗಿ ವಿಕಿರಣ ಪ್ರಭೆ, ವಿದ್ಯುತ್ ಪ್ರಭೆ, ಮಣಿ ಪ್ರಭೆ, ಘರ್ಷಣೆ ಪ್ರಭೆ, ರಸ ಪ್ರಭೆ ಎನ್ನಬಹುದು.
ಇದುವರೆಗೆ ಕನಿಷ್ಟ ೪೦ ವಿವಿಧ ವರ್ಗದ ಪ್ರಾಣಿಗಳಲ್ಲಿ ಹಾಗು ೨ ಗುಂಪಿನ ಸಸ್ಯಗಳಲ್ಲಿ ಜೀವಪ್ರಭೆಯ ತಳಿಗಳನ್ನು ಗುರುತಿಸಲಾಗಿದೆ. ಇವುಗಳ ದೀಹಭಾಗದಲ್ಲಿ ಜೀವಕೋಶಗಳು ಉತ್ಪಾದಿಸುವ ಕಾಂತಿಜನಕ ಕಣಗಳು ನಿಧಾನವಾಗಿ ಆಮ್ಲಜನಕದೊಡನೆ ಸಂಯೋಗಗೊಳ್ಳುವುದರ ಪರಿಣಾಮವಾಗಿ ಇಂತಹ ಬೆಳಕು ಪ್ರಕಟಗೊಳ್ಳುತ್ತದೆ. ಕೆಲವೊಮ್ಮೆ ಕಾಂತಿಯುಕ್ತ ಬ್ಯಾಕ್ಟೀರಿಯ ಮತ್ತು ಶಿಲ್ಲೀಂದ್ರಗಳೇ ಜೀವಪ್ರಭೆಗೆ ಕಾರಣವಾಗಬಹುದು. ಇದನ್ನು ಜೀವ ಪ್ರಭೆಯ ಜೊತೆ ಸಮೀಕರಿಸಿಕೊಳ್ಳಬಾರದು.
ಜೀವಪ್ರಭೆ ಸೂಸುವ ಜೀವಿಯ ದೇಹಭಗಗಳೊಂದಿಗೆ ಕಾಂತಿಯುಕ್ತ ಬ್ಯಾಕ್ಟೀರಿಯ ಮತ್ತು ಶಿಲೀಂದ್ರಗಳು ಬೆರೆತು ಸಹಜೀವನ ನಡೆಸುವುದರಿಂದಾಗಿ ಇಂತಹ ಭ್ರಮೆಗೆ ಅವಕಾಶವಾಗಿತ್ತಷ್ಟೇ. ನಿಜಾಂಶವೇನೆಂದರೆ ಯಾವುದೇ ಚೋದನೆಗೆ ಒಳಗಾಗದೆ ಸ್ವತಂತ್ರವಾಗಿ ಹಗಲಿರುಳು ಪ್ರಕಾಶಿಸುವ ವ್ಯವಸ್ಥೆಯು ಕಾಂತಿಯುಕ್ತ ಬ್ಯಾಕ್ಟೀರಿಯ ಮತ್ತು ಶಿಲೀಂದ್ರಗಳಲ್ಲಿ ಕಂಡುಬರುತ್ತದೆ. ಆದರೆ ಜೀವ ಪ್ರಭೆಯು ಚೋದನೆಗೆ ಒಳಗಾದಾಗ ಅಥವ ಗಾಭರಿಗೊಂಡಾಗ ಮಾತ್ರ ಪ್ರಕಟಗೊಳ್ಳುತ್ತದೆ.
ಕೋಲಾರದ ಅಂತರಗಂಗೆಯ ಬೆಟ್ಟಗುಡ್ಡಗಳ ನಡುವೆ ಪುಟ್ಟ ಪೊದೆಗಳಲ್ಲಿ ಮೊದಲ ನೋಟಕ್ಕೆ, ಜರಿಯಂತೆ ಕಾಣುವ ಜೀವಿಯೊಂದು ತನ್ನ ಬಾಲದ ತುದಿಯಲ್ಲಿ ಬೆಳಕಿನ ಸಿರಿ ಹರಸುವುದನ್ನು ನೋಡಬಹುದು. ಕೋಲಾರದ ಕಡೆ ತೆಲುಗು ಮಾತನಾಡುವವರು ಇದನ್ನು 'ಅಗ್ಗಿಜರಿ' ಎಂದು ಕರೆಯುತ್ತಾರೆ. ತೇಜಸ್ವಿಯವರ ಕರ್ವಾಲೋ ಕಾದಂಬರಿಯಲ್ಲಿ ಇದರ ಪ್ರಸ್ತಾಪವಿದೆ. ನಾಲ್ಕೈದು ಇಂಚುಗಳಿಂದ ಆರೇಳು ಇಂಚುಗಳವರೆಗೆ ಉದ್ದವಾಗಿದ್ದು ಬರಿಗಣ್ಣಿಗೆ ಸ್ಪಷ್ಟವಾಗಿ ಕಾಣುವ ಈ ಹುಳುವಿನ ಮೈಮೇಲೆಲ್ಲಾ ಕವಚದಂತೆ ಹುರುಪೆಗಳಿದ್ದು, ಇದರ ಬಾಲದಲ್ಲಿ ಎರಡು ದೀಪಗಳಿರುತ್ತದೆ. ಇದರ ಸಹಾಯದಿಂದ ರಾತ್ರಿಯಲ್ಲಿ ಬೆಳಕು ಬೀರಿ ಶಂಕದ ಹುಳುಗಳನ್ನು ಆಕರ್ಷಿಸಿ ಹಿದಿದು ಅದರ ಚಿಪ್ಪಿನಿಂದ ಎಳೆದೆಳೆದು ತಿನ್ನುತ್ತದೆ ಎಂಬ ವಿವರಗಳು ಕರ್ವಾಲೋ ಕಾದಂಬರಿಯಲ್ಲಿ ಉಲ್ಲೇಖವಾಗಿದೆ.

ಕಂಡುಬರುವ ಸ್ಥಳಗಳು
 ಕೋಲಾರದ ಅಂತರಗಂಗೆ ಬೆಟ್ಟಗಳು

ಬಾಹ್ಯ ಸಂಪರ್ಕಗಳು
 MBARI: Gonyaulax Bioluminescence
 UF/IFAS: glow-worms
 TED: Glowing life in an underwater world (video)
 Smithsonian Ocean Portal: Bioluminescent animals photo gallery
 National Geographic: Bioluminescence
 Annual Review of Marine Science: Bioluminescence in the Sea
 Luminescent Labs 
 American Society for Photobiology: Bioluminescence
 University of California, Santa Barbara: The Bioluminescence Web Page
 International Society for Chemiluminescence and Bioluminescence

ಉಲ್ಲೇಖಗಳು

ಉಲ್ಲೇಖ

ಜೀವ
ಸಂತ ಫ್ರಾನ್ಚಿಸ್ ಕ್ಸೇವಿಯರ್

ಫ್ರಾನ್ಸಿಸ್ ಕ್ಸೇವಿಯರ್, ಎಸ್ಜೆ, (ಫ್ರಾನ್ಸಿಸ್ಕೊ ಡೆ ಜಾಸೊಸ ವೈ)   ಒಬ್ಬ ಬಾಸ್ಕ್ ರೋಮನ್ ಕ್ಯಾಥೋಲಿಕ್ ಅವರು 7 ಏಪ್ರಿಲ್ 1506 ರಂದು  ನವಾರ್ರೆ (ಸ್ಪೇನ್  ಭಾಗ) ರಾಜ್ಯದಲ್ಲಿ ಜನಿಸಿದರು. ಇವರು ಯೇಸುವಿನ ಸೊಸೈಟಿಯ ಸಹ-ಸ್ಥಾಪಕರು . ಲಯೋಲ ಸೇಂಟ್ ಇಗ್ನೇಷಿಯಸ್ ಒಡನಾಡಿ. ಅವರು ಮೊದಲ ಏಳು ಜೀಸ್ಯುಯಿಟ್ ಒಡನೆ ಬಡತನ ಮತ್ತು ಕನ್ಯತ್ವ ಪ್ರತಿಜ್ಞೆಯನ್ನು 1534 ನಲ್ಲಿ ಮಾಂಟ್ ಮಾರ್ಟ್ ನಲ್ಲಿ ತೆಗೆದುಕೊಂಡರು. ಅವರು ಏಷ್ಯಾ ಖಂಡದಲ್ಲಿ ಧರ್ಮ ಪ್ರಚಾರ ಮಾಡಿದರು.

ಪರಿಚಯ
 ಅವರು ಮುಖ್ಯವಾಗಿ ಭಾರತದಲ್ಲಿ ಸುವಾರ್ತೆ ಕೆಲಸ ಪ್ರಭಾವಶಾಲಿಯಾಗಿದ್ದರು. ಅವರು ಅಲ್ಲಿಯವರೆಗೆ ಕ್ರಿಶ್ಚಿಯನ್ ಮಿಷನರಿಗಳು ಭೇಟಿ ನೀಡದಿರುವಂತಹ ಸ್ತಳಗಳಿಗೆ ಅಂದರೆ, ಜಪಾನ್, ಬೊರ್ನಿಯೊ, ಮಲುಕು ದ್ವೀಪಗಳು, ಮತ್ತು  ಇತರ ಪ್ರದೇಶಗಳಲ್ಲಿ ಧರ್ಮ ಪ್ರಚಾರ ಮಾಡಿದರು. ಈ ಪ್ರದೇಶಗಳಲ್ಲಿ ಉತ್ತಮ  ಪ್ರವರ್ತಕ ಎಂದು ಹೆಸರು ಮಾಡಲು ಸಾಧ್ಯವಾಗಲಿಲ್ಲ.
 ಏಕೆಂದರೆ  ಸ್ಥಳೀಯ ಭಾಷೆಗಳಲ್ಲಿ  ಮಾತನಾಡಲು ಅವರಿಗೆ ಸಾಧ್ಯವಾಗದ ಕಾರಣ, ಅವರು  ಭಾರತದಲ್ಲಿ  ಗಳಿಸಿದ್ದ  ಯಶಸ್ಸಿಗಿಂತ ಕಡಿಮೆ.  ಕ್ಸೇವಿಯರ್ ಅವರಿಗೆ ಚೀನಾದಲ್ಲಿ ಬೋಧನೆ ಮಾಡಬೇಕೆಂಬ ಆಸೆ ತುಂಬ ಇತ್ತು. ಅದು ಅವರ ಒಂದು ಗುರಿಯು ಸಹ ಆಗಿತ್ತು. ಆದರೆ ಅವರು ಡಿಸೆಂಬರ್ 3, 1552  ಶ್ಯಾಂಗ್ ಚಿಹಾನ್ ದ್ವೀಪದಲಿ ನಿಧನರಾದರು.

ಧರ್ಮ ಪ್ರಚಾರಕರಾಗಿ
 ಸೇಂಟ್ ಫ್ರಾನ್ಸಿಸ್ ಕ್ಸೇವಿಯರ್ ಅವರನ್ನು  25 ಅಕ್ಟೋಬರ್ 1619 ರಂದು ಪೋಪ್ ಪಾಲ್ V  ರವರು ದೈವಭಕ್ತ ಎಂದು ಪರಿಗಣಿಸಿದರು. ತದ ನಂತರ ಪೋಪ್ ಗ್ರೆಗೊರಿ XV  ಅವರು ಸೇಂಟ್ ಫ್ರಾನ್ಸಿಸ್ ಕ್ಸೇವಿಯರ್ ಅವರನ್ನು,12  ಮಾರ್ಚ್ 1622ರಲ್ಲಿ ಸಂತರೆಂದು ಘೋಷಿಸಿದರು.1624ರಲ್ಲಿ ಇವರನ್ನು  ನವಾರ್ರೆಯ(ಸ್ಯಾಂಟಿಯಾಗೊ ) ಸಹ ಪೋಷಕರಾಗಿ ಮಾಡಲಾಯಿತು. 
 ಸೇಂಟ್ ಪಾಲ್ ರಂತೆ ಇವರನ್ನು ಸಹ ಒಬ್ಬ ಮಹಾನ್ ಮಿಷನರಿ ಎಂದು ಪರಿಗಣಿಸಲಾಗಿದೆ. "ಇಂಡೀಸ್ ಧರ್ಮಪ್ರಚಾರಕ," ಮತ್ತು "ಜಪಾನ್ ಧರ್ಮಪ್ರಚಾರಕ" ಎಂದು ಕರೆಯಲಾಗುತ್ತದೆ. ಸೇಂಟ್ ಫ್ರಾನ್ಸಿಸ್ ಕ್ಸೇವಿಯರ್ ಅವರನ್ನು ಸ್ಯಾನ್ ಫರ್ಮಿನ್ ಜೊತೆ ನವಾರ್ರೆಯ ಸಹ ಸಂತ ಎಂದು ಪರಿಗಣಿಸಿದ್ದಾರೆ. ನವಾರ್ರೆ ಡೇ (ಡಿಯಾ ಡೆ ನವಾರ) ಯನ್ನು (ಸ್ಪೇನ್) ಡಿಸೆಂಬರ್ 3, 1552 ರಂದು  ಆಚರಿಸಲಾಗುತದೆ.
  ಇದನ್ನು ಸೇಂಟ್ ಫ್ರಾನ್ಸಿಸ್ ಝೇವಿಯರ್ ಸಾವಿನ ವಾರ್ಷಿಕೋತ್ಸವ ಎಂದು ಗುರುತಿಸಿದ್ದಾರೆ. ಇದು ಈ ಮಹಾನ್ ವ್ಯಕ್ತಿಯ ಒಂದು ಕಿರು ಪರಿಚಯ. ಆದರೆ ಇವರು ಮಾಡಿರುವ ಕೆಲಸಗಳು ಅಪಾರ. ಈ ಮಹಾನ್ ಸಂತರ ದೇಹ ಇನ್ನು ಕೊಳೆಯದೆ ಹಾಗೆಯೆ ಉಳಿದಿದೆ. ಇವರ ದೇಹವನ್ನು ಗೋವದಲ್ಲಿರುವ "ಬೊಮ್ ಜೆಸು"ದೇವಾಲಯದಲ್ಲಿ ಹಾಗೆಯೆ ಸಂರಕ್ಷಿಸಿಡಾಲಾಗಿದೆ. ಹಲವಾರು ಪವಾಡಗಳು ಸಹ ಇಂದಿಗು ನಡೆಯುತ್ತಿದೆ. ದೇಶ ವಿದೇಶಗಳಿಂದ ಜನರು ಈ ಮಹಾನ್ ಸಂತನ ದರ್ಶನಕೋಸ್ಕರ ಬರುತ್ತಾರೆ.

ಕ್ರೈಸ್ತ ಧರ್ಮ ಪ್ರಚಾರಕರು
ಶ್ರೀ ಕ್ಷೇತ್ರ ಮಲೆಂಗಲ್ಲು

ಶ್ರೀ ಕ್ಷೇತ್ರ ಮಲೆಂಗಲ್ಲು
ಶ್ರೀ ಕ್ಷೇತ್ರ ಮೆಲಂಗಲ್ಲು  ಸೃಷ್ಠಿ, ಸ್ಥಿತಿ, ಲಯಪತಿಯಾದ ಶ್ರೀ ಸಾಂಬಾಅದಾಶಿವನು ಕಾಮಿತಾರ್ಥಪ್ರದನಾಗಿ ಶ್ರೀ ಉಮಾ ಮಹೇಶ್ವರ ರೂಪದಿಂದ ಸರ್ವರೂ ಪ್ರೇಕ್ಷಿಸುವುದಕ್ಕಅಗಿಯೇ ಎಂಬಂತೆ ಈ ಮಲೆಂಗಲ್ಲಿನ ಶಿಲಾಶಿಖರದಲ್ಲಿ ಸ್ಥರಗೊಂಡಿರುವುದು ಸಕಲರಿಗೆ ಆನಂದದಾಯಕವೇ. ಆದರೂ ಬಹಳ ಪೂರ್ವ ಕಾಲದಿಂದಲೇ ಘನ ಮಹಿಮರಿಂದ ಶುಭ ಮುಹೂರ್ಥದಲ್ಲಿ ಸದಾ ತನ್ನಅರ್ಧಾಂಗಿಯೊಡನೆ ಪ್ರತಿಷ್ಠೆಗೊಂಡು ಭಕ್ತ ಜನರ ಸಕಲ ಕಾರ್ಯಗಳಲ್ಲಿಯೂ ಕಾರ್ಯೇಷು ಮಂತ್ರಿ, ಸಕಲೇಷು ದಾಸಿ ಎಂಬಂತೆ ಪ್ರಿಯೆಯೊಡನೆ ಮಂತ್ರಾಲೋಚನೆಗೈಯುತ್ತಾ ಭಕ್ತರಿಗಿಷ್ಟ ಪ್ರಧಾನವಾಗಿರುವುದು ಸತ್ಯ . ಜಗತ್ತಿನ ಮಾತಾಪಿತರೆನಿಸುವ ಶ್ರೀ  ಪಾರ್ವತೀ ಪರಮೇಶ್ವರರು ಮಲೆಂಗಲ್ಲಿನಲ್ಲಿ ಪ್ರತ್ಯಕ್ಷವಾಗಿ ಒಂದೇ ಪೀಠದಲ್ಲಿ ಶ್ರೀ ಉಮಾಮಹೇಶ್ವರ ನಾಮದಿಂದ ಪೊರ್ವಕಾಲದಿಂದ ಪ್ರತಿಷ್ಠಿತಗೊಂಡು  ಸಕಲ ಭಕ್ತವೃಂದದವರಿಗೆ ಆಪದ್ಭಾಂಧವನಾಗಿ ಕರ್ಯಸಿದ್ಧಿಗೊಳಿಸುತ್ತಿರುವ ಕರುಣಾಮಯರೆಂದು ಪ್ರಸಿದ್ದಿಗೊಂಡಿರುವವರು .   
     ಶ್ರೀ ಕ್ಷೇತ್ರವು ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲೂಕು ಕಣಿಯೊರು ಗ್ರಾಮದಲ್ಲಿದೆ . ಉಪ್ಪಿನಂಗಡಿಯಿಂದ ಗುರುವಾಯನಕೆರೆಗೆ ಬರುವ ರಾಜ್ಯ ಹೆದ್ದಾರಿಯಾಗಿ ಸುಮಾರು ಏಳು ಕಿ.ಮಿ. ಗಳಷ್ಟು ಬಂದಾಗ ಕುಪ್ಪೆಟ್ಟಿ ಎಂಬಲ್ಲಿ ಬಂದಾರು ಕಡೆಗೆ ಸುಮಾರು ನಾಲ್ಕು ಕಿ.ಮೀ .ಗಳಷ್ಟು ದೂರದ ಬಲಬದಿಯಲ್ಲಿ ಉನ್ನತವಾದ ಗಿರಿಶಿಲಶಿಖರದಲ್ಲಿ ಪೂರ್ವನಿರ್ಮಿತವಾದ ಶ್ರೀ ಉಮಾಮಹೇಶ್ವರ ದೇವಸ್ಥಾನವು ದೃದ್ಗೋಚರವಾಗುವುದು                                                                                          
      ಶ್ರೀ ಉಮಾಮಹೇಶ್ವರನ ದೇವಾಲಯವು ಭೂಮಿಯ ಮೇಲೆ ಬೃಹದಾಕಾರವಾಗಿ ಎದ್ದು ನಿಂತಂತಹ ಬಂಡೆಗಲ್ಲು. ಇದು ಸುಮಾರು ೫೦೦ ಅಡಿ ಎತ್ತರವಿದೆ .ಈ ವಿಶಾಲವಾದ ಹಚ್ಚ ಹಸಿರಿನ ಪರಿಸರ , ಒಂದು ಕಡೆ ನೋಡಿದರೆ ಪಶ್ಚಿಮ ಘಟ್ಟ ,ಇನ್ನೊಂದು ಕಡೆಯಿಂದ ಕುದುರೆಮುಖವು ಕೈಬಿಸಿ ಕರೆಯುತ್ತಿದೆ.ಪರಶಿವನ ಸನ್ನಿಧಿಯು ಇರುವಂತಹ ಈ ಕರಿಗಲ್ಲು ಮಲೆಂಗಲ್ಲಿನ ಮೇಲೆ ನಿಂತು ಒಮ್ಮೆ ಕಣ್ಣು ಹಾಯಿಸಿದರೆ ಕಾಣುವುದು ಹಚ್ಚ ಹಸಿರು ಕಣಿಯೂರು ಗ್ರಾಮದ ಪರಿಸರ .ಕರಿಗಲ್ಲಿರುವ ಕಾಡಿನಲ್ಲಿ ಕತ್ತೆಕಿರುಬ ಎಂಬ ದನಗಳನ್ನು ತಿನ್ನುವ ಪ್ರಾಣಿಯಿತ್ತೆಂದು ಅಲ್ಲಿನ ಜನ ಹೇಳುತ್ತಾರೆ .ಅಲ್ಲದೆ ಬೆಲೆಬಾಳುವ  ಮರಗಳಾದ ಹೊನ್ನು,ಶ್ರೀಗಂಧ,ಚಂದನದ ಮರಗಳು ಇದ್ದವು ಎಂಬ ಮಾಹಿತಿಯಿದೆ .
          ಶ್ರೀ ದೇವಳವು  ಪ್ರಾಚೀನ ಕಾಲದಿಂದಲೂ ನೆಲೆಗೊಂಡಿದ್ದು  ಸಮೀಪದ ಜೈನ  ಸಮಸ್ತರಿಂದ ಸ್ಥಾಪಿತಗೊಂಡು ಒಂದೆ ಪೀಠದಲ್ಲಿ ಕುಳಿತಿರುವ ಉಮಾಮಹೇಶ್ವರನು  ಮೊರ್ತಿಯಾಗಿ ಪೊಜೆಗೊಂಡು ಉತ್ಸವಾದಿಳಿಂದ ಸೇವಿಸಲ್ಪಡುತ್ತಿದ್ದರು ಅನಾವರಣವಾಗಿ  ಬರೇ ಬಂಡೆಗಲ್ಲನ ಪೀಠದಲ್ಲಿ ಉನ್ನತ ವಿಗ್ರಹದಿಂದ ಕಂಗೊಳಿಸುತಿತ್ತೇಂದು ಪ್ರತೀತಿಯಿದೆ .ಆದರೆ ಕಾಲಾಂತರದಲ್ಲಿ  ದುರಾದೃಷ್ಟವಶಾತ್ ಒಬ್ಬ ಮತಿಭ್ರಷ್ಟನಿಂದ ಮೊರ್ತಿಯನ್ನು ಛೀದ್ರಗೊಳಿಸಲ್ಪಡಲು  ,ಅಲ್ಲಿ ಪೊಜಾದಿಗಳೆಲ್ಲ ಸ್ಥಗಿತಗೊಂಡು ಕಾಲಾಂತರದಲ್ಲಿ ಆ ಕುಟುಂಬದವರಿಗೆ ಅನೇಕ ಭಾದೆಗಳು ಕಂಡುಬರಲಾಗಿ ಅವರಲ್ಲೊರ್ವ ಪ್ರಮುಖರು  ದೈವಜ್ಞರ ಮೊಲಕ ಇದಕ್ಕೆ  ಪರಿಹಾರಾರ್ಥವಾಗಿ ಹೊಸ ಮೊರ್ತಿಯನ್ನು  ೧೯೪೬ ರಲ್ಲಿ ಪ್ರತಿಷ್ಟಾಪಿಸಿ ಸಮರ್ಪಿಸಿದರು .
        ಶ್ರೀ  ಉಮಾಮಹೇಶ್ವರನಿಗೆ ವರ್ಷಂಪ್ರತಿ  ರಂಗಪೊಜೆ ,ರುದ್ರಾಭಿಷೆಕ ,ತೀರ್ಥಸ್ನಾನ,ಅಪ್ಪದ ಪೊಜೆ ಎಂಬ ಅನೇಕ ಸೇವೆಗಳು ,ಹರಕೆ ಕಾಣಿಕೆಗಳನ್ನು ಸಲ್ಲಿಸುತ್ತಾ ಭಕ್ತರು ಉಮಾಮಹೇಶ್ವರನ ‌ ಕೃಪಾಕಟಾಕ್ಷಕ್ಕೆ ಪಾತ್ರರಾಗಿ ತೃಪ್ತಿ ಒಡೆಯುತ್ತಿರುವುದು ಇಲ್ಲಿನ ವೈಶಿಷ್ಟೈ.ಭಕ್ತರು ದೇವಾಲಯಕ್ಕೆ ಬಂದು ಹರಕೆ ಕಾಣಿಕೆಗಳನ್ನು ಸಲ್ಲಿಸಿ ತಮ್ಮ ಕಷ್ಟಕಾರ್ಪನೈಗಳನ್ನು ಪರಿಹರಿಸಿಕೊಳ್ಳುತ್ತಾರೆ ಎಂಬುವುದಕ್ಕೆ  ಎಂದು ಮಳೆ ಬೆಳೆ,ಆರೋಗ್ಯ ,ಪಶು ಸಂಪತ್ತು , ವನ್ಯ ಸಂಪತ್ತು  ಸಮೃಧವಾಗಿರುವುದೆ ಸಾಕ್ಷಿ.
            ಈ ದೇವಾಲಯದಲ್ಲಿ ಸಿಹಿಕಹಿ ಹಬ್ಬ ಯುಗಾದಿ ,ನಾಗರ ಪಂಚಮಿಯಂದು ನಾಗದೇವರಿಗೆ ಕ್ಷೀರಾಭೀಷೆಕ ಮಾಡಿ ಪ್ರಸಾದ ಹಂಚುತ್ತಾರೆ. ಉಮಾಮಹೇಶ್ವರನು ಕರುಣಾಮಯಿ, ಭಕ್ತರ ಪ್ರಾರ್ಥನೆಯನ್ನು ಸಾಕಾರಗೊಳಿಸುವ ದಯಾಮಯನು. ಹಚ್ಚ ಹಸಿರು ತುಂಬಿದ ರಮನೀಯ ಸೌಂದರ್ಯವನ್ನು ವಿಶ್ಲೇಸಿಸಲಾಗದಂತ ಒಂದು ಸೌಂದರ್ಯ ಬುತ್ತಿ ಈ ಉಮೇಯ ಅರಸನು ನೆಲೆಸಿರುವ ನೆಲೆಬೀಡು. ಪ್ರಕೃತಿ ಕೈಬೀಸಿ ಕರೆಯುವ ಪುಣ್ಯಶಾಂತಿ ಸ್ಥಳಕ್ಕೆ ಬಂದು ಉಮಾಪತಿಯ ಪಾದಕ್ಕೆ ನಮಸ್ಕರಿಸಿ ಪಾವಣರಾಗೋಣ.

ದೇವಾಲಯಗಳು
ಸಾಹಿತ್ಯ ಮತ್ತು ಸಮಾಜ



ಸಾಹಿತ್ಯ ಮತ್ತು ಸಮಾಜ

ಭಾರತದ ಪ್ರಾಚೀನ ಕಾಲದ ಸಾಹಿತ್ಯದ ಮೇಲೆ ದೃಷ್ಟಿ ಹರಿಸಿದರೆಮಧ್ಯ ಮತ್ತು ಆಧುನಿಕ ಸಾಹಿತ್ಯವನ್ನು ಅವಲೋಕಿಸಿದರೆ, ಪ್ರತ್ಯೇಕ ಕಾಲದ ಸಾಹಿತ್ಯವು ಆಯಾ ಕಾಲದ ಮೇಲೆ ಅವಲಂಬಿತವಾಗಿದೆ ಎಂದು ತಿಳಿಯಬಹುದು. ಪ್ರತ್ಯೇಕ ಕಾಲದ ಸಾಹಿತ್ಯವು ಆಯಾ ಕಾಲದ ಸಮಾಜದ ದರ್ಪಣವಾಗಿದೆ. ವಿದೇಶಿ ಯಾತ್ರಿಕರಾದಂತಹ ಮೆಹಸ್ತನೀಜ್ ಮತ್ತು ಇತರರು ಭಾರತಕ್ಕೆ ಆಗಮಿಸಿದ ಅವಧಿಯಲ್ಲಿ ಬರೆದ ಸಂಸ್ಮರಣೆಗಳಿಂದ ಅಂದಿನ ಆರ್ಥಿಕ ಸ್ಥಿತಿ, ಸಾಮಾಜಿಕ ಹಾಗೂ ರಾಜಕೀಯ ವ್ಯವಸ್ಥೆ ನಮಗೆ ಇಂದು ಬಹು ಸುಲಭವಾಗಿ ತಿಳಿಯಬಹುದು

ಸಾಹಿತ್ಯ
ಮಾಯ (ಬೆಳ್ತಂಗಡಿ)

ಮಾಯ ಎಂಬುದು ದಕ್ಶಿಣ ಕನ್ನಡದ ಜಿಲ್ಲೆ ಬೆಳ್ತಂಗಡಿ ತಾಲೂಕಿನ ಬೆಳಾಲು ಗ್ರಾಮದಲ್ಲಿರುವ ಒಂದು ಪುಟ್ಟ ಸ್ಥಳ.ಸಕಲ ನಿಸರ್ಗ ಸಂಪತ್ತಿನ ಬೀಡು.
ಈ ಊರಿನಿಂದ ಪ್ರಸಿದ್ಧ ದೇವಾಲಯವಾದ ಶ್ರೀ ಕ್ಶೇತ್ರ ಧರ್ಮಸ್ಥಳಕ್ಕೆ ಸ್ವಲ್ಪವೇ ದೂರ ಮತ್ತು ಉಜಿರೆಯಿಂದ ೧೦ ಕಿ.ಲೋ.ಮೀಟರ್ ದೂರದಲ್ಲಿ ಇದೆ. ಹಿಂದೆ ತುಂಬಾ ಕಾಡುಗಳಿಂದ ಊರು ಆಗಿತ್ತು ಆದರೆ ಈಗ ಬೆಳವಣಿಗೆಯ ಹಂತ ತಲುಪಿದೆ.

ವಿಶೇಷತೆ
ಅನೇಕ ಇತಿಹಾಸ ಇರುವ ಒಂದು ಸುಂದರ ದೇವಸ್ಥಾನ. ಅದೇ ಮಾಯಾ ಮಹಾದೇವ ದೇವಸ್ಥಾನ. 

ಬಾಲೆ ಮುಟ್ಟು ಕಲ್ಲು : ಈ ಸಂಬಂಧ ಮಾಯಾ ಎಂದು ಹೆಸರು ಬರಲು ಕಾರಣವಾದ ಐತಿಹ್ಯ(ಸ್ಥಳ ಪುರಾಣ) ಇದೆ. 

ಸರಕಾರಿ ಉನ್ನತೀಕರಿಸಿದ ಪ್ರಾಥಮಿಕ ಶಾಲೆ(1ರಿಂದ 8 ನೇ ತರಗತಿ ವರೆಗೆ ಶಿಕ್ಷಣ ನೀಡುವ ಸಂಸ್ಥೆ) 

ಇನ್ನು ವಿಶೇಷತೆ ಅಂದರೆ ಇ ಊರಿನ ಪ್ರತಿ ಪ್ರದೇಶಕ್ಕು ತನ್ನದೇ ಆದ ಹೆಸರಿದೆ ಉದಾಹರಣೆಗೆ ಪರಾರಿ, ಒರಿಜ್ಜಾ, ನಲ್ಕೆತ್ತಾರ್,ಕುದ್ರೆಂಜ, ಹೀಗೆ ಹಲವು

ಶಿಕ್ಷಣ
ಸುಮಾರು ೪೦ ವರ್ಷಗಳ ಹಿಂದೆ ರೋಮನ್ ಕೋಡ್ದೆರೋ ಎಂಬುವವರು ಪ್ರಥಮವಾಗಿ ತಮ್ಮ ಮನೆಯಲ್ಲಿ ಸ್ಥಾಪಿಸಿದರು. ಹೀಗೆ ಆ ಊರಿನಲ್ಲಿನಲ್ಲಿ ಈಗ ಕೂಡ ಶಿಕ್ಷಣ ಜೀವಂತವಾಗಿದೆ.

ದಕ್ಷಿಣ ಕನ್ನಡ ಜಿಲ್ಲೆ
ಕುಮದ್ವತಿ

ಕುಮದ್ವತಿಯು ತುಂಗಾಭದ್ರೆಯ ಉಪನದಿ.ಇದು ಹೊಸನಗರ ತಾಲೂಕಿನ ಹುಂಚಾದ ಹತ್ತಿರ ಬಿಲೇಶ್ವರ ಬೆಟ್ಟದಲ್ಲಿ ಹುಟ್ಟಿ ಕುಂಸಿ ಮತ್ತು ಶಿಕಾರಿಪುರಗಳ ಮೂಲಕ ಉತ್ತರಕ್ಕೆ ಹರಿದು ಹಿರೇಕೇರೂರು ತಾಲ್ಲೂಕನ್ನು ಪ್ರವೇಶಿಸಿ ಹರಿಹರದಿಂದ ಸ್ವಲ್ಪ ಮೇಲೆ ಮುದೇನೂರು ಗ್ರಾಮದ ಹತ್ತಿರ ತುಂಗಾಭದ್ರಾ ನದಿಯನ್ನು ಸೇರುತ್ತದೆ.ಇದಕ್ಕೆ ಚೊರಾಡಿ ನದಿ ಎಂಬ ಹೆಸರೂ ಇದೆ. ಈ ನದಿಯ ಉದ್ದ ಸುಮಾರು ೯೬ ಕಿಲೋಮೀಟರ್ಗಳು.ಈ ನದಿಯ ಮಾಸೂ ಮಡಗ ಕೆರೆಗೆ ನೀರನ್ನು ಒದಗಿಸುತ್ತದೆ.ಇದಕ್ಕೆ ಅನೇಕ ಕಡೆ ಚಿಕ್ಕ ಪುಟ್ಟ ಅನೆಕಟ್ಟುಗಳನ್ನು ನಿರ್ಮಿಸಿ ನೀರಾವರಿಗಾಗಿ ಬಳಸುತ್ತಾರೆ.ಮಳೆಗಾಲದಲ್ಲಿ ತುಂಬಿ ಹರಿಯುವ ನದಿ ಮಿಕ್ಕ ಕಾಲದಲ್ಲಿ ಸಾಧಾರಣವಾಗಿರುತ್ತದೆ.

ಕರ್ನಾಟಕದ ನದಿಗಳು
ಬೆಂಗಳೂರು ರೋಮನ್ ಕ್ಯಾಥೋಲಿಕ್ ಧರ್ಮಪ್ರಾಂತ್ಯ

ಡಿಯೊಸೆಸನ್ ಪ್ರದೇಶವನ್ನು ಹಿಂದೆ ವಿದೇಶಿ  ಪ್ಯಾರಿಸ್  ಮಿಷನ್ಸ್ ಸೊಸೈಟಿ 1845 ರಲ್ಲಿ (ಪಾಂಡಿಚೇರಿ ಪ್ರತ್ಯೇಕಿಸಿ)  ಇದು ಮೈಸೂರು ಮಿಷನ್ ಭಾಗವಾಗಿತ್ತು. ಮೈಸೂರು ಮಿಷನ್ ಪಾಂಡಿಚೆರಿಯ ಕೊಜಿಟರ್ ಬಿಷಪ್ ಆಗಿ ಪಡೆದಿದ್ದ ಬಿಷಪ್ ಚಾರ್ಬೊನಾಕ್ಸ್ ಎಮ್ಇಪಿ, ನಾಯಕತ್ವದಲ್ಲಿ 1850 ರಲ್ಲಿ ಒಂದು ಅಪೋಸ್ಟೋಲಿಕ್ ಅಧಿಕಾರಕ್ಕೆ ಏರಿಸಲಾಯಿತು.
1886 ರಲ್ಲಿ, ಮೈಸೂರನು ಹೊರತುಪಡಿಸಿ ಬೆಂಗಳೂರನ್ನು ಪ್ರಧಾನ ಕೇಂದ್ರ ಎಂದು ಬೆಂಗಳೂರನ್ನು (ಡಯಾಸಿಸ್) ಏರಿಸಲಾಯಿತು. 19 ನೇ ಶತಮಾನದ ಮತ್ತು 20 ನೇ ಮೊದಲಾರ್ಧದಲ್ಲಿ, ಎರಡನೇ ಭಾಗ ಉದ್ದಕ್ಕೂ, ಎಮ್ಇಪಿ ಬಿಷಪ್  ಚಾರ್ಬೊನಾಕ್ಸ್  ,ಚರ್ಚುಗಳ, ಶಾಲೆಗಳ, ಕಾನ್ವೆಂಟ್ಗಳ ಮತ್ತು ಕಾಲೇಜುಗಳ ನೆಟ್ವರ್ಕ್ಗಗಳನ್ನು ಅಭಿವೃದ್ಧಿಪಡಿಸುವ ಸಲುವಾಗಿ, ಅಭಿವೃದ್ಧಿಶೀಲ ಜೊತೆಗಾರ ಮಿಷನರಿಗಳೊಂದಿಗೆ ಮಾರ್ಗದರ್ಶನ ನೀಡಿ ಬೆಂಗಳೂರು ರೋಮನ್ ಕ್ಯಾಥೋಲಿಕ್ ಧರ್ಮಪ್ರಾಂತ್ಯವನ್ನು ಅಭಿವೃಧಿ ಪಡಿಸಿದರು.

ಬೆಂಗಳೂರಿನಲ್ಲಿ ಹಲವಾರು ಸುಪ್ರಸ್ಸಿದ್ದ ದೇವಾಸ್ತಾನಗಳಿವೆ. ಕೆಲವು ದೇವಾಲಯಗಳನ್ನು ಮತ್ತು ಅದನ್ನು ನಿರ್ಮಿಸಿದ ವ್ಯಕ್ಥಿಗಳೊಂದಿಗೆ ತಿಳಿಯಪಡಿಸಲಾಗಿದೆ, ಅದ್ಯಾವುದೆಂದರೆ, ಸೇಂಟ್ ಫ್ರಾನ್ಸಿಸ್ ಕ್ಸೇವಿಯರ್ ಕ್ಯಾಥೆಡ್ರಲ್ ಅನ್ನು 1842ರಲ್ಲಿ ದಿವಂಗತ ಗುರು ಜಾರಜರವರು ನಿರ್ಮಿಸಿದರು, -ಬೆಕಲರ ಸೇಂಟ್ ಜೋಸೆಫ್ಸ್ ಚರ್ಚನ್ನು ಗುರು ಸ್ವಮತಾಂಧ  1852ರಲ್ಲಿ ನಿರ್ಮಿಸಿದರು ಮತ್ತು ಗುರು ಕ್ಲೆಯ್ನರ್ , ಸೇಂಟ್ ಮೇರಿಸ್ ಬೆಸಿಲಿಕಾ ದೇವಾಲಯವನ್ನು 1882ರಲ್ಲಿ, ಅವರು ಬಿಷಪ್ ಆಗುವ ಮೊದಲು ನಿರ್ಮಿಸಿದರು. ಸೇಕ್ರೆಡ್ ಹಾರ್ಟ್ ಚರ್ಚ್ ಫಾದರ್ ಕಾಂಬ್ರಟ್ 1895 ರಲ್ಲಿ ಪೂರ್ಣಗೊಳಿಸಿದರು. ಸಂತ ಪ್ಯಾಟ್ರಿಕ್ ಚರ್ಚ್ 1844 ರಲ್ಲಿ ಫಾದರ್ ಗ್ಯಾಲಿಹ್ ಪೂರ್ಣಗೊಳಿಸಿದರು ಮತ್ತು ಇದರ ಧರ್ಮಗುರು, 1891 ಸೇವೆ ಸಲ್ಲಿಸಿದ ಸುಪ್ರಸಿದ್ಧ ತಂದೆ ತೋಳಿಲ್ಲದ್ದ ನಡುವಂಗಿ ಜರ್ಕಿನ್ಟ್ ರವರ ದೇಹವನು ಚರ್ಚ್ನ ಒಳಗೆ ಹೂಳಲಾಗಿದೆ. ಸೇಂಟ್ ಮೇರೀಸ್ ಬೆಸಿಲಿಕಾ ಜೊತೆಗೆ, ಬೆಂಗಳೂರು ಇನ್ನೊಂದು ಮಹಾನ್ ದೇವಾಲಯ  ದಿವ್ಯಬಾಲರ ದೇವಾಲಯ ವಿವೇಕನಗರದಲ್ಲಿದೆ.

ಮಲ್ಲೇಶ್ವರಂನಲ್ಲಿರುವ ಸೇಂಟ್ ಪೀಟರ್ಸ್ ಸೆಮಿನರಿ ಈಗ ಫಿಲಾಸಫಿ ಅಂಡ್ ಥಿಯಾಲಜಿ ಫ್ಯಾಕಲ್ಟಿ ಮತ್ತು ಕ್ಯಾನನ್ ಲಾ ಸೆಂಟರ್ ಆಗಿದೆ, ಬಿಷಪ್ ಬ್ರಗಟ್ (ಎಮ್ಇಪಿ ಸುಪೀರಿಯರ್)  ಮಲಬಾರ್ ಮಿಷನ್  ಮೂಲಕ ಸೇಂಟ್ ಪೀಟರ್ಸ್ ಸೆಮಿನರಿಯನ್ನು, 1777 ರಲ್ಲಿ ಪಾಂಡಿಚೇರಿಯಲ್ಲಿ ಸ್ಥಾಪಿಸಿದರು. ತದ ನಂತರ ಸೇಂಟ್ ಪೀಟರ್ಸ್ ಸೆಮಿನರಿಯನ್ನು 1934ರಲ್ಲಿ  ಬೆಂಗಳೂರಿಗೆ ಸ್ಥಳಾಂತರಿಸಿದರು. ತಕ್ಷಣ ಗುರು ಚಾರಬೋನಾಕ್ ಅವರನು ಬೆಂಗಳೂರಿನ ನೂತನ ಬಿಷಪ್ ಆಗಿ ನೇಮಿಸಲಾಯಿತು  .ಸೇಂಟ್ ಜೋಸೆಫ್ಸ್ ಕಾಲೇಜ್ ಅನ್ನು ಬಿಷಪ್ ಚಾರಬೋನಾಕ್ ಸ್ಥಾಪಿಸಿದರು. ಕೆಲ ದಿನಗಳ ಬಳಿಕ ಸೆಮಿನರಿಯನು ,ಜೂನ್ 1, 1937 ರಂದು  ಜೆಜ್ವಿತ್ ಮಿಷನರಿಗಳಿಗೆ ಹಸ್ತಾಂತರಿಸಿದರು.ಸೆಪ್ಟೆಂಬರ್ 19, 1953 ರಂದು ಬೆಂಗಳೂರು ಒಂದು ಧರ್ಮ ಆಯಿತು.ಮೇಲೆ ತಿಳಿಸಿದ ಕ್ಯಾಥೆಡ್ರಲ್, ಬೆಸಿಲಿಕಾ, ಚರ್ಚುಗಳು,ಕಾಲೇಜುಗಳು  ಇವೆಲ್ಲವು ಬೆಂಗಳೂರು ನಗರದ  ರೂಪ ಹೆಗ್ಗುರುತುಗಳು.ಈಗ  ಬೆಂಗಳೂರು ರೋಮನ್ ಕ್ಯಾಥೋಲಿಕ್ ಧರ್ಮಪ್ರಾಂತ್ಯವು ಬಹಳ ಸಮ್ರುದ್ದಿಯನ್ನು ಹೊಂದ್ದುತ್ತಿದೆ.ಇದಕ್ಕೆ ಮುಖ್ಯ ಕಾರಣಗಳೆಂದರೆ ಕ್ರಿಸ್ತ ಜನರ ಅಚಲ ವಿಶ್ವಾಸ,ಪ್ರೀತಿ,ಸಹಕಾರ.ಇದಕ್ಕು ಮಿಗಿಲಾಗಿ ಇದನ್ನು ಮುನ್ನಡೆಸುತ್ತಿರುವ ಬಿಶಪ್ ಬರ್ನಾಡ್ ಮೋರಾಸ್.

ಬೆಂಗಳೂರಿನ ಚರ್ಚುಗಳು
ರೊವನ್ ಅಟ್ಕಿನ್ಸನ್

ರೋವನ್ ಸೆಬಾಸ್ಟಿಯನ್ ಅಟ್ಕಿನ್ಸನ್ ಸೆಬಾಸ್ಟಿಯನ್ ಎಲಾ ಮೇ (ಬೈನ್ ಬ್ರಿಡ್ಜ್) ಮತ್ತು ಎರಿಕ್ ಅಟ್ಕಿನ್ಸನ್ ದಂಪತಿಗೆ ಜನವರಿ 6 ೧೯೫೫ ರಂದು ಜನಿಸಿದರು. ಇವರು ಒಬ್ಬ ಇಂಗ್ಲೀಷ್ ನಟ, ಹಾಸ್ಯನಟ, ಮತ್ತು ಚಿತ್ರಕಥೆಗಾರ. ಇವರು ಹೆಸರುವಾಸಿಯಾಗಿದ್ದು ಇವರ ಸಿಟ್ಕಾಮ್ಸ್ ಮಿಸ್ಟರ್ ಬೀನ್ ಮತ್ತು ಬ್ಲ್ಯಾಕ್ಆಡರ್‍ನಿಂದ.

ರೂಪರ್ಟ್ ಮತ್ತು ರಾಡ್ನಿ ಇವರ ಇಬ್ಬರು ಹಿರಿಯ ಸಹೋದರರು. ಇವರು ನ್ಯೂಕಾಸಲ್ ವಿಶ್ವವಿದ್ಯಾಲಯದಿಂದ ವಿದ್ಯುತ್ ಎಂಜಿನಿಯರಿಂಗ್ ಪದವಿ ಗಳಿಸಿದರು. ೧೯೭೫ರಲ್ಲಿ ಆಕ್ಸ್‌ಫ಼ರ್ಡ್ ವಿಶ್ವವಿದ್ಯಾಲಯ ಸೇರಿಕೊಂಡರು. ಆ ಸಮಯದಲ್ಲಿ ಅವರು ಬರೆದ ವಿಡಂಬನ ರೂಪಕದ ಪ್ರದರ್ಶನ ಅವರಿಗೆ ರಾಷ್ಟ್ರದ ಗಮನ ಗಳಿಸಿಕೊಟ್ಟಿತು. ಅಲ್ಲಿ ಅವರು ಕಥೆಗಾರ ರಿಚರ್ಡ್ ಕರ್ಟಿಸ್‍ರನ್ನು ಭೇಟಿಯಾದರು.

ಅವರ ಸಹವರ್ತಿ ಹಾಸ್ಯಗಾರರ ಒಂದು 2005ರ ಸಮೀಕ್ಷೆಯಲ್ಲಿ, ಬ್ರಿಟಿಷ್ ಹಾಸ್ಯದ ಅಗ್ರ 50 ಹಾಸ್ಯಗಾರರಲ್ಲಿ ಇವರನ್ನು ದಿ ಅಬ್ಸರ್ವರ್ ಪಟ್ಟಿ ಮಾಡಿತು. ಮಿಸ್ಟರ್ ಬೀನ್‍ನ ಚಿತ್ರ ಅಳವಡಿಕೆಗಳಾದ ಬೀನ್ ಮತ್ತು ಮಿಸ್ಟರ್ ಬೀನ್ಸ್ ಹಾಲಿಡೇ, ಮತ್ತು ಜಾನಿ ಇಂಗ್ಲೀಷ್ ಮತ್ತು ಅದರ ಉತ್ತರಭಾಗ ಜಾನಿ ಇಂಗ್ಲೀಷ್ ರೀಬಾರ್ನ್‍ನಲ್ಲಿನ ತಮ್ಮ ಪ್ರದರ್ಶನಗಳಿಂದ ಸಿನಿಮೀಯ ಯಶಸ್ಸು ಗಳಿಸಿದ್ದಾರೆ.

೧೯೭೯ರಲ್ಲಿ ಅವರು ನಾಟ್ ದ ನೈನ್ ಒ ಕ್ಲಾಕ್ ನ್ಯೂಸ್‍ನಲ್ಲಿ ಕಾಣಿಸಿಕೊಂಡರು.ಇವರ ಮಡದಿ ಸುನೀತಾ ಶಾಸ್ತ್ರೀ ಬೆಂಗಳೂರಿನವರು. ಹಾಗಾಗಿ ಭಾರತಕ್ಕೂ ಅಟಿಕಿನ್ಸನ್ ಅವರಿಗೂ ಬಹು ಹತ್ತಿರದ ನಂಟಿದೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು

 
 Rowan Atkinson biography at BFI Screenonline

ಚಲನಚಿತ್ರ ನಟರು
ಇಂಗ್ಲಿಷ್ (ಚಲನಚಿತ್ರ) ನಟರು